Θεσσαλικά Άγραφα: Οι άγνωστες «Άλπεις» της Ελλάδας | Περιοδικό Travel Magazine\nΘεσσαλικά Άγραφα: Οι άγνωστες «Άλπεις» της Ελλάδας\nΦωτογραφίες: ΕΟΣ ΚΑΡΔΙΤΣΑΣ & Βίκτωρας Ματζίνης\nΣε κοντινή απόσταση από την καρδιά του Θεσσαλικού κάμπου και έπειτα από μερικές απότομες ανηφορικές στροφές με αφετηρία το Μουζάκι, ξεδιπλώνεται ένα τόπος ανεξερεύνητης και άγριας ομορφιάς. Μια περιοχή παρθένα που αναζητά να κλέψει δικαίως λίγη δημοσιότητα από τη γειτονική λίμνη Πλαστήρα χωρίς να έχει να ζηλέψει ούτε στο ελάχιστο κάτι σε ομορφιά, παράδοση και ιστορία.\nΦτάνοντας σε υψόμετρο έως και τα 1.100 μέτρα, οι συνοικισμοί και τα χωριά της ανατολικής Αργιθέας – Πευκόφυτο, Λιβάδια, Βλάσι, Πετρίλια (Κράνια, Χαλκιόπουλο, Ρώσση, Μάγειρος, Βασιλάδες, Αργυρέικα, κ.ά.), Δροσάτο, Λεοντίτο, κ.ά. – κρύβονται ανάμεσα στους επιβλητικούς ορεινούς όγκους των γύρω βουνοκορφών – Βουτσικάκι, Καράβα, Ντελιδίμι – που είναι χιονισμένες ακόμη και στις αρχές του Μάη.\nΕδώ η φύση, έχοντας ανασάνει από την απουσία της ανθρώπινης δραστηριότητας, έχει επανακαταλάβει ό,τι της ανήκει. «Από τις 5 παρέες κυνηγών, έχει απομείνει μόνο μία και έτσι ο πληθυσμός των αγριογούρουνων έχει πολλαπλασιαστεί, κυκλοφορούν πολλά ζαρκάδια, και γύρω στα 80 άγρια άλογα», μας λέει ο Θωμάς, ιδιοκτήτης του εστιατορίου «Διάσελο», που προσφέρει εκτός από καλό φαγητό, μια εκπληκτική θέα στην απέναντι πλαγιά και στον καταρράκτη του Δροσάτου. «Είναι αλήθεια, τα ζώα του δάσους έχουν πληθύνει αλλά δεν έχουν πειράξει κανέναν μέχρι τώρα», επιβεβαιώνει η Έφη Κουτσικουρή, που έχει μετατρέψει μαζί με τον αδερφό της το παλιό χάνι του παππού τους σε ένα ζεστό ξενώνα, εξαιρετικό ορμητήριο για εξερεύνηση της περιοχής, κοντά στο Πευκόφυτο και 20 λεπτά από το Μουζάκι. Μια εξερεύνηση ανάμεσα στα πυκνά δάση οξιάς και έλατου, σε βραχώδη χιονισμένα μονοπάτια που φτάνουν μέχρι και τη λίμνη Πλαστήρα, αιωνόβια πλατάνια ανάμεσα σε τρεχούμενα νερά, ποτάμια και καταρράκτες, άδεια χωριά που περιμένουν τα Αυγουστιάτικα πανηγύρια για να ζωντανέψουν.\nΚάθε εποχή ψηφίζουμε βουνό!\nΗ ανατολική Αργιθέα προσφέρεται για ένα πρόγραμμα εναλλακτικών διακοπών, όλο τον χρόνο, αν αγαπάτε το βουνό, την περιπέτεια και την εξερεύνηση, ακόμη και αν έχετε παιδιά. Εκτός από τα πολλά μονοπάτια στο βουνό και τους περιπάτους στα χωριά, μπορείτε να επισκεφτείτε τη λίμνη Στεφανιάδα και να βουτήξετε τους θερμούς μήνες στα γαλαζοπράσινα νερά της, τον Πετριλιώτη ποταμό ή να οδηγήσετε μέχρι τη λίμνη Πλαστήρα που απέχει 40 λεπτά με το αυτοκίνητο. Εκεί μπορείτε να κάνετε θαλάσσιο ποδήλατο, κανό, τοξοβολία, ποδήλατο, μπάνιο ή απλώς ηλιοθεραπεία στις όχθες (πληροφορίες: https://trekking.gr).\nΙερή Μονή Παναγίας Σπηλιάς (ή Σπηλιώτισσας): στην κορυφή ενός απότομου βράχου 900 μέτρων, η Ιερά Μονή της Παναγίας Σπηλιώτισσας, αφιερωμένη στη Ζωοδόχο Πηγή μοιάζει να κρέμεται στο κενό, προκαλώντας δέος στον επισκέπτη. Σύμφωνα με την παράδοση η Μονή ιδρύθηκε από τους αδελφούς καλόγερους Αθανάσιο και Παρθένιο, που βρήκαν σε ένα απρόσιτο σημείο σαν σπηλιά κοντά στη σημερινή θέση της Μονής, τη θαυματουργή εικόνα της Παναγίας, ένα αναμμένο καντήλι και πόσιμο νερό που ανέβλυζε μέσα από τα βράχο. Το μοναστήρι είναι επισκέψιμο ενώ μπορείτε να φιλοξενηθείτε κατόπιν συνεννόησης (τηλ.: 24450 31739).\nΛίμνη Στεφανιάδα: ένα μικρό πανέμορφο διαμάντι σε κοντινή απόσταση από το Μοναστήρι της Σπηλιώτισσας. Η νεότερη σε ηλικία φυσική λίμνη της Ελλάδας, που δημιουργήθηκε το 1964 μετά από κατολίσθηση που έφραξε το πέρασμα ενός χειμάρρου. Το καλοκαίρι, όταν τραβιούνται τα νερά της λίμνης, σχηματίζεται μια σχετικά απότομη όχθη απ’ όπου μπορείτε να κάνετε μια βουτιά και να απολαύσετε το τοπίο.\nRiver party στον Πετριλιώτη ποταμό: Στις 13 Αυγούστου ο Σύλλογος Πετροχωρίου, «Σπυρέλο», διοργανώνει ένα βραδινό πάρτι δίπλα στις όχθες του ποταμού με ζωντανή μουσική και ποτά. Το βρίσκετε στο δρόμο για το Λεοντίτο και πριν την Ιερά Μονή Παναγίας Σπηλιάς κοντά στο Χάνι του Νασιώκα ακολουθώντας τις αφίσες που αναρτά ο Σύλλογος. Το σημείο προσφέρεται και για κατασκήνωση.\nΚαταρράκτες Σούδα του Μάη: Φτάνοντας στον οικισμό Λιβάδια ή Γούρνες, κάνετε μια στάση στον ξενώνα και ταβέρνα του Βασιλού. Εκεί ρωτήστε πώς να βρείτε το μονοπάτι για τους καταρράκτες. Διασχίζοντας ξύλινα γεφυράκια, στενά μονοπάτια πνιγμένα στη βλάστηση, φτάνετε στον εντυπωσιακό καταρράκτη όπου αξίζει να απολαύσετε τα νερά που παραμένουν αρκετά κρύα ακόμη και το καλοκαίρι.\nΝαός Κοίμησης Θεοτόκου στα Κρανιά Πετρίλου (Παναγία Πετριλιώτισσα): Το στολίδι και καύχημα του χωριού χρονολογείται στα τέλη του 19ου αιώνα. Μετά τη Θεία Λειτουργία του Σωτήρος στις 6 Αυγούστου, η εικόνα της Παναγίας «περνάει» με τη συνοδεία πιστών από όλα τα σπίτια, σε όλους τους συνοικισμούς του Πετρίλου, για ευλογία και αγιασμό και επιστρέφει μετά από τρεις ημέρες στην έδρα της στα Κρανιά.\nΠανηγύρια Αυγούστου: Το καλοκαίρι τα χωριά της Αργιθέας γεμίζουν με κόσμο που τιμά τους Αγίους στα διάφορα πανηγύρια της περιοχής. Αναφέρουμε χαρακτηριστικά το πανηγύρι στα Κρανιά στις 15 Αυγούστου, όπου σύμφωνα με τον πατροπαράδοτο τρόπο, οι κάτοικοι του χωριού φιλεύουν στα σπίτια τους όλους τους επισκέπτες και στρώνουν τραπέζι με μοσχαράκι στιφάδο, πίτες και κρασί. Μεγάλο πανηγύρι γίνεται στις 23 Αυγούστου και στο Ρώσση Πετρίλου, όπου το κρέας ετοιμάζεται από την προηγούμενη και την ημέρα της γιορτής γίνεται γλέντι με ζωντανή ορχήστρα στον περίβολο της εκκλησίας.\nΠεζοπορία: Η ανατολική Αργιθέα ανήκει στα Θεσσαλικά Άγραφα και περιτριγυρίζεται από ψηλά βουνά με κορυφές που ξεπερνούν τα 2000 μέτρα. Η επιβλητική Καράβα (2184μ.) το πιο ψηλό βουνό των Αγράφων, τη χωρίζει από τη δυτική Αργιθέα, το Βουτσικάκι (2154μ.) από την λίμνη Πλαστήρα και το εντυπωσιακό Ντελιδίμι (2163μ.) από τα Ευρυτανικά Άγραφα που απλώνονται στα νότια. Όλα τα βουνά των Αγράφων διατρέχονται από ένα πυκνό δίκτυο μονοπατιών με την ανατολική Αργιθέα στο κέντρο τους.\nΣύμφωνα με τον έμπειρο ορειβάτη και μέλος του ΕΠΟΣ Φυλής, Βίκτωρα Ματζίνη, τα Θεσσαλικά Άγραφα είναι βουνά ανεκμετάλλευτα και παρθένα. Αναφέρει χαρακτηριστικά μάλιστα ότι στην πεζοπορία που έκανε την περίοδο του περασμένου Πάσχα από τον Άγιο Νικόλαο Βλασίου έως σχεδόν και την κορυφή της Καράβας – μια διαδρομή για έμπειρους ορειβάτες – δεν συνάντησε ούτε έναν άνθρωπο. «Τα βουνά αυτά έχουν την ιδιαιτερότητα ότι είναι δασωμένα έως τα 1.500 περίπου μέτρα. Από εκεί και επάνω την άνοιξη βρίσκεις ακόμη παγωμένα κομμάτια και χρειάζεσαι κανονικά χειμερινό εξοπλισμό για να τα διανύσεις. Το καλοκαίρι πάλι, αναπτύσσονται έως και 25 βαθμοί θερμοκρασία που μπορεί να σημαίνουν δροσιά όταν είσαι στον κάμπο, αλλά στο υψόμετρο αυτό μπορεί να πάθεις ακόμη και έγκαυμα. Καλό είναι γενικά να κάνεις την πεζοπορία πρωί, με χρήση gps και πυξίδας, με προμήθεια σε νερό (2-3lt) και πάντα μαζί με άλλον έναν ορειβάτη». Η συγκλονιστική θέα από την κορυφή όμως σε αποζημιώνει σε κάθε περίπτωση. «Από την Καράβα έβλεπα όλον τον Θεσσαλικό κάμπο, τον Όλυμπο και τον Κίσσαβο στα βορειοδυτικά, πολλά γύρω βουνά και ειδικά το Βουτσικάκι απέναντι μου, ήταν σαν να το πιάνω με το χέρι!».\nΟι επιλογές για περπάτημα είναι πολλές, με ποικιλία διαδρομών που μπορείτε να ακολουθήσετε κυρίως από την άνοιξη μέχρι το φθινόπωρο αλλά και το χειμώνα αναλόγως καιρού και χιονόπτωσης και πάντα με τον ανάλογο εξοπλισμό. Τις διαδρομές θα τις βρείτε με ακριβή καταγραφή για χρήστες gps αποτυπωμένους σε χάρτες στο site eoskarditsas.gr. Ο Ελληνικός Ορειβατικός Σύλλογος Καρδίτσας (ΕΟΣΚ) δραστηριοποιείται τα τελευταία χρόνια στην Αργιθέα με συντηρήσεις και σηματοδοτήσεις των μονοπατιών, εθελοντικές δράσεις δασοπροστασίας, οργάνωση δραστηριοτήτων στη φύση όπως canyoning, trekking, ορειβατική ποδηλασία, ορειβατικό σκι, κ.ά.\nΞενώνας «Κουτσικουρής»: στο 15ο χλμ. Μουζακίου - Ι. Μ Σπηλιάς, και πάνω σε μια αριστερή στροφή του δρόμου, βρίσκετε τον ξενώνα της οικογένειας Κουτσικουρή, που μένει ανοιχτός όλο το χρόνο. Πριν φτάσει εδώ το ηλεκτρικό ρεύμα και τα Ι.Χ., το χάνι του παππού Κουτσικουρή φιλοξενούσε τους κατοίκους της Ανατολικής Αργιθέας που έκαναν εδώ μια στάση πριν φτάσουν στο Μουζάκι για προμήθειες. Εξαιρετικά φιλικοί ιδιοκτήτες, δωμάτια με θέα στο ελατόδασος, καλαίσθητη αρχιτεκτονική και πλούσιο πρωινό με χειροποίητες πίτες και μαρμελάδες, που θα σας δώσουν δύναμη για τις εξορμήσεις σας στο βουνό. Στον ξενώνα σερβίρεται και φαγητό μεσημέρι και βράδυ, με ψητά της ώρας, μακαρονάδες, σαλάτες, άγρια χόρτα κ.ά. http://hotelkoutsikouris.gr, τηλ. 2445042549, 6974193048, 6979224657.\nΞενώνας & εξοχικό κέντρο «Τα Λιβάδια»: μετά από τόσες στροφές στο βουνό, ο ξενώνας του Αθανάσιου Βασιλού στον οικισμό Λιβάδια Πετρίλου προσφέρει μια ανάσα στον ταξιδιώτη, γλυκιά ηρεμία και ζεστή φιλοξενία. Ξεκούραση και καταφύγιο στα παραδοσιακά επιπλωμένα δωμάτια με κουζίνα και θέα στην Καράβα και στο Βουτσικάκι. Τοπικές μαρμελάδες, μέλι, ζυμωτό ψωμί και σπιτικό κέικ για πρωινό. Σερβίρονται πιάτα με κρέατα της παραγωγής τους, δικά τους κηπευτικά και γαλακτοκομικά, τηλ: 24450 31109, 6972113659.\nΔωμάτια & ταβέρνα «Τα Ραγάζια»: στα Κουμπουριανά και πολύ κοντά στη Μονή Σπηλιάς, ο Βάϊος Πόζιος με την οικογένειά του σερβίρουν παραδοσιακή κουζίνα με γίδα ή προβατίνα στάμνας, ζυγούρι κοκκινιστό, γίδα βραστή, λουκάνικο χωριάτικο, νοστιμότατο πλαστό και τις καλύτερες πατάτες τηγανητές πατάτες που έχετε φάει. Τα όμορφα δωμάτια του επάνω ορόφου προσφέρουν άνετη διαμονή και πολυτέλεια, τηλ. 2445032020.\nΤαβέρνα «Διάσελο»: στο Φουντωτό, ένας εξαιρετικά προσεγμένος εσωτερικός χώρος με ξύλινα τραπέζια, μεγάλο μπαλκόνι και απίστευτη θέα. Πλούσια κουζίνα με ιδιαίτερες σπεσιαλιτέ όπως προβατίνα κοκκινιστή, προβατίνα παϊδάκι, πίτες και γίδα βραστή, τηλ. 2445032213.\nTαβέρνα του Νίκου Τουραλιά στο Ρώσση Πετρίλου: φαγητό στα κάρβουνα, μεζέδες, λουκάνικα χωριάτικα, καλαμάκια, σαλάτες, ορεκτικά και καμιά φορά ίσως πετύχετε και ζωντανή μουσική.\nΚαφενείο του Γώγου στο Ρώσση Πετρίλου: απλή κουζίνα για να χορτάσετε την πείνα σας. Λουκάνικο, πατάτες, χωριάτικη, τσίπουρα, μπύρες, αναψυκτικά.\nΕΟΣ ΚΑΡΔΙΤΣΑΣ: https://eoskarditsas.gr/\nΔΗΜΟΣ ΑΡΓΙΘΕΑΣ: https://www.dimosargitheas.gr


Φάσκελο: Δεν υπάρχουν αποδείξεις ότι τα κορεσμένα λιπαρά βλάπτουν την καρδιά\nΔεν υπάρχουν αποδείξεις ότι τα κορεσμένα λιπαρά βλάπτουν την καρδιά\nΟ κίνδυνος εμφράγματος και εγκεφαλικού δε μειώνεται αν απαρνηθούμε το βούτυρο και το αντικαταστήσουμε με το ηλιέλαιο, υποστηρίζουν ερευνητές από το Βρετανικό Ίδρυμα για την Καρδιά...\nΑντίθετα με όσα γνωρίζαμε μέχρι τώρα, οι ερευνητές υποστηρίζουν ότι δεν υπάρχουν αποδείξεις για τον περιορισμό του κινδύνου καρδιοπάθειας εάν αντικαταστήσουμε τα βλαβερά κορεσμένα λιπαρά με πιο υγιεινά πολυακόρεστα λίπη.\nΗ σχετική μελέτη περιελάμβανε δεδομένα από 72 διαφορετικές έρευνες, για περισσότερα από 600.000 άτομα.\nΤα προηγούμενα χρόνια, γιατροί και διατροφολόγοι προέτρεπαν να περιορίσουμε τα κορεσμένα λιπαρά στη διατροφή μας, αντικαθιστώντας τα με ακόρεστα λιπαρά, όπως αυτά που περιέχει το ελαιόλαδο.\nΥποστήριζαν ότι τα υψηλά επίπεδα κορεσμένων λιπαρών στη διατροφή αυξάνουν τη χοληστερόλη στο αίμα, με αποτέλεσμα τον αυξημένο κίνδυνο στεφανιαίας νόσου. Τα κορεσμένα λιπαρά βρίσκονται στο βούτυρο, τα μπισκότα, τα αλλαντικά, το τυρί και την κρέμα γάλακτος. Η συνιστώμενη ποσότητα για τους άνδρες είναι μέχρι 30 γραμμάρια ημερησίως και για τις γυναίκες 20.\nΩστόσο, η αναλυτική επισκόπηση που δημοσιεύεται στην επιθεώρηση Annals of Internal Medicine δε βρήκε στοιχεία που να υποστηρίζουν αυτήν την οδηγία. Οι αναλύσεις δεν υπέδειξαν κάποια άμεση σχέση μεταξύ των κορεσμένων λιπαρών και του κινδύνου στεφανιαίας νόσου. Παράλληλα, η συνολική κατανάλωση πολυακόρεστων λιπαρών δε φάνηκε να προστατεύει την καρδιά.\nΟι ερευνητές τονίζουν ότι τα ευρήματά τους σε καμία περίπτωση δεν υποδεικνύουν πως είναι καλό να τρώμε πολύ τυρί και πολλά γλυκά.


Ξεπουλιέται η Ελλάδα. Ξένοι επενδυτές σπεύδουν στη χώρα για να αγοράσουν εξοχικά με θέα τη θάλασσα\nΠοιο μπορεί να ήταν το όνειρο του Γερμανού Πέτερ Πόστελ; Να πάρει τη σύνταξή του (κάτι που έκανε) και να αγοράσει ένα μικρό εξοχικό στο Σούνιο (κι αυτό το έκανε)! Αλλά δεν είναι ο μόνος...\nΟλοένα και περισσότεροι ξένοι επενδυτές (από απλούς ανθρώπους, έως γραφεία real estate) προσανατολίζονται στην αγορά ελληνικής γης, καθώς πλέον οι συνθήκες έχουν αλλάξει δραστικά και η πτώση των τιμών ευνοεί τέτοιου είδους «ανοίγματα».\nΣε αυτή τη νέα τάση αγορών με προορισμό την Ελλάδα αναφέρεται η γερμανική οικονομική εφημερίδα Handelsblatt, με κεντρικό άρθρο που έχει τον εύγλωττο τίτλο: «Ευκαιρίες με θέα θάλασσα».\nΌπως αναμεταδίδει η Deutsche Welle, το παράδειγμα του συνταξιούχου Πέτερ Πόστελ είναι ενδεικτικό και δεν είναι το μοναδικό. Ο συγκεκριμένος άνθρωπος αγόρασε το εξοχικό των ονείρων του στο Σούνιο πληρώνοντας ένα χαμηλό τίμημα (μόλις 98.000 ευρώ για κατοικία 85 τ.μ.), καθώς ο Έλληνας ιδιοκτήτης του χρειαζόταν επειγόντως χρήματα, όπως σημειώνεται στο άρθρο.\n«Η Ελλάδα», συνεχίζει το δημοσίευμα, «βρίσκεται και πάλι στο επίκεντρο. Από τον Ιανουάριο μέχρι τον Αύγουστο ήρθαν στη χώρα 15,3 εκατομμύρια επισκέπτες, μια αύξηση 22,1 % σε σχέση με την περασμένη χρονιά.\nΚαι σε όλο και περισσότερους φαίνεται να αρέσει τόσο πολύ η Ελλάδα, που αποφασίζουν να ψάξουν για ένα εξοχικό. Σύμφωνα με στοιχεία της Κεντρικής Τράπεζας της Ελλάδας, οι ξένοι αγοραστές έφεραν στη χώρα τους πρώτους έξι μήνες σχεδόν τα διπλάσια χρήματα σε σύγκριση με το 2013».\nΣοκ:Από ανεπτυγμένη σε αναπτυσσόμενη η Ελλάδα!


Γυάλινα σπίτια : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Rachel Caine\nΤο Μόργκανβιλ είναι μια μικρή φοιτητούπολη γεμάτη ιδιόρρυθμους χαρακτήρες. Όταν όμως πέσει το σκοτάδι, το κακό κάνει την εμφάνισή του. Επειδή σε αυτή την πόλη, το κακό παραμονεύει στις πιο σκοτεινές σκιές - το κακό που θα γίνει καπνός στο λαμπερό φως της ημέρας.\nΗ Κλερ Ντάνβερς δεν άντεχε άλλο την εφιαλτική ζωή στη φοιτητική εστία της. Τα δημοφιλή κορίτσια δεν την άφηναν στιγμή να ξεχάσει ποια ήταν η θέση της στην κοινωνική σκηνή της σχολής· κάπου κάτω από το μηδέν. Και η Κλερ δεν έχει ακριβώς και τις σωστές διασυνδέσεις - με τους απέθαντους που κυβερνούν την πόλη.\nΌταν η Κλερ φεύγει από την πανεπιστημιούπολη, το επιβλητικό παλαιό αρχοντικό όπου βρίσκει να νοικιάσει ένα δωμάτιο μπορεί να μην είναι πολύ καλύτερο. Οι καινούριοι συγκάτοικοί της δεν δίνουν και πολλά σημάδια ζωής. Όμως θα προστατεύσουν την Κλερ όταν τα πιο βαθιά κρυμμένα μυστικά της πόλης αρχίσουν να βγαίνουν στην επιφάνεια, διψασμένα για φρέσκο αίμα...\nISBN (10ψήφιο): 960-6868-70-2\nΤο όνομα Rachel Caine είναι ψευδώνυμο της Roxanne Longstreet Conrad (1962), αμερικανίδας συγγραφέως έργων φανταστικής λογοτεχνίας, μυστηρίου, επιστημονικής φαντασίας, νεανικής λογοτεχνίας.


Στα 229 τα κρούσματα κορωνοϊού - 82 οι διασωληνωμένοι - ΕΚΚΛΗΣΙΑ ONLINE\nΚυριακή, 04 Οκτωβρίου 2020 19:06\nΑρχική » ΝΕΑ » Στα 229 τα κρούσματα κορωνοϊού – 82 οι διασωληνωμένοι\nΟ συνολικός αριθμός των κρουσμάτων είναι 19842, εκ των οποίων το 55.8% άνδρες.\nΤα 3049 (15.4%) κρούσματα θεωρούνται σχετιζόμενα με ταξίδι από το εξωτερικό και 8083 (40.7%) είναι σχετιζόμενα με ήδη γνωστό κρούσμα.\nΣτους 82 φτάνουν οι διασωληνωμένοι. Η διάμεση ηλικία τους είναι 69 ετών. 25 (30.5%) είναι γυναίκες και οι υπόλοιποι άνδρες. To 81.7%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 223 ασθενείς έχουν εξέλθει από τις ΜΕΘ.\nΚαταγράφηκαν, ακόμη, τέσσερις νέοι θάνατοι, με τον συνολικό αριθμό νεκρών να ανέρχεται στους 409. Από αυτούς οι 153 (37.4%) ήταν γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 78 έτη και το 96.3% είχε κάποιο υποκείμενο νόσημα ή/και ηλικία 70 ετών και άνω.\n1 χρόνο πριν ΝΕΑ, ΥΓΕΙΑHot News, Κοροναϊός, ΚΟΡΟΝΟΙΟΣ, κρούσματα απάτης\nΜητροπολίτης Γαλλίας: “Να θέσουμε την αγάπη ως κέντρο της ζωής μας”ΠΑΝΗΓΥΡΙΚΗ ΑΝΑΚΟΜΙΔΗ ΤΩΝ ΙΕΡΩΝ ΛΕΙΨΑΝΩΝ ΤΟΥ ΑΓΙΟΥ ΚΑΛΛΙΝΙΚΟΥ\nΕΥΑΓΓΕΛΙΣΜΟΣ ΘΕΟΤΟΚΟΥ : Χαίρε Κεχαριτωμένη\nΠοιὸ ἄλλο θὰ ἄρμοζε ἐγκώμιο νὰ ἀκουστεῖ καὶ ποιὸς ἄλλος ὕμνος θὰ ἦταν πρεπωδέστερος καὶ δὲν θὰ ὠχριά μπροστὰ στὸν ἀνεπιτήδευτο καὶ εἰρηνικὸ αὐτὸ χαιρετισμό, τὸν ὁποῖο ὁ Οὐρανὸς ὁλόκληρος δι’ ἐνὸς ἐκ τῶν ἐνδοξοτέρων ἀντιπροσώπων του, τοῦ ἀρχαγγέλου Γαβριήλ, ἀποστέλλει πρὸς τὴν ἀειπάρθενον Μητέρα τοῦ Κυρίου;\nΦωτιά ΤΩΡΑ στο Λύκειο Αγίου Βασιλείου στον Στρόβολο\nΦωτιά ξέσπασε το πρωί της Μεγάλης Πέμπτης στο Λύκειο Αγίου Βασιλείου στον Στρόβολο.\nΓιατί το ψωμί της Θείας Μετάληψης είναι στρόγγυλο\nιατί μεταλαβαίνουμε; Πώς η θεία Μετάληψη μας βοηθάει να πλησιάσουμε το Θεό;\nΑΓΙΟΣ ΓΕΡΟΝΤΑΣ ΠΑΙΣΙΟΣ: Η ζήλεια, όταν έχει κακότητα, μπορεί να κάνει ζημιά. Αυτή είναι η βασκανία· είναι μια δαιμονική ενέργεια.\nΠειραιώς: «Αυτή η ημέρα είναι για όλους εμάς μία ημέρα δόξης, μία ημέρα θριάμβου»\nΜε ιδιαίτερη λαμπρότητα και μεγαλοπρέπεια, τελέστηκε σήμερα Κυριακή 12 Ιουνίου 2022 στον Πανηγυρίζοντα Καθεδρικό Ιερό Ναό Αγίας Τριάδος Πειραιώς η Ακολουθία του Εσπερινού Χοροστατούντος του Σεβασμιωτάτου Μητροπολίτου Πειραιώς κ.Σεραφείμ.\nΕιδοποιήστε τον γιο μου να έρθει, θα τον περιμένω μέχρι την Παρασκευή, θα φύγω από αυτό τον κόσμο


Τρανσέξουαλ γέννησε αγοράκι βάρους 4,25 κιλών στην Αμερική | Sugklonistiko\nΣτις 14 Ιουλίου ο τρανσέξουαλ Τρίσταν Ρις, από το Όρεγκον των ΗΠΑ, γέννησε το πρώτο του παιδί, ένα αγοράκι, με το όνομα Λίο. Το αγοράκι ζυγίζει 4,25 κιλά, έχει ύψος 54,61 εκατοστά και έκανε περήφανους τους γονείς του, τον Τρίσταν Ρις και τον σύντροφό του Μπιφ. Δείτε το βίντεο που δημοσίευσε το ζευγ...\nΔείτε το βίντεο που δημοσίευσε το ζευγάρι στο facebook:\nΔημοσιεύτηκε από Biff and I στις Σάββατο, 15 Ιουλίου 2017\nΕκείνος και ο σύντροφός του είναι ήδη γονείς, αφού έγιναν επίσημα κηδεμόνες της ανιψιάς και του ανιψιού του Μπιφ, πριν από 7 χρόνια, και έχουν δημιουργήσει μια ενωμένη οικογένεια.\n«Οσο προχωρούσε η εγκυμοσύνη, τόσο γινόταν προφανές στον κόσμο ότι δεν πρόκειται για έναν μουσάτο με μπυροκοιλιά», δήλωσε ο Τρίσταν σε συνέντευξή του στο CNN.\nΟ 34χρονος Τρίσταν Ρις είναι επίσημα άντρας, παρότι κράτησε τα γυναικεία σεξουαλικά του όργανα και υπέστη ορμονική θεραπεία και μερικές σωματικές αλλαγές. «Νομίζω ότι το σώμα μου είναι εκπληκτικό.\nΕχω την αίσθηση ότι είναι τύχη να γεννιέσαι με αυτό το σώμα και έκανα τις απαραίτητες αλλαγές για να μπορώ να συνεχίσω να ζω με αυτό», είπε ο Ρις σε ένα βίντεο που ανέβασε στον λογαριασμό του στο Facebook.\nΤο σπίτι τους στο Ορεγκον έγινε κέντρο για τα ΜΜΕ όλου του πλανήτη. Εχει ζωηρά χρώματα και οι τοίχοι είναι καλυμμένοι με παιδικές φωτογραφίες, τα παπούτσια είναι ταξινομημένα στην είσοδο.\nΟ μικρός Ρίλεϊ, 9,5 ετών, και η Χάιλι, 7 ετών, δείχνουν χαρούμενοι. Αποκαλούν το ζευγάρι «Dada» και «Daddy». Dada είναι ο 31χρονος κοκκινομάλλης Μπιφ. Daddy είναι ο Τρίσταν, ο οποίος δείχνει στα μίντια την ταυτότητά του που γράφει «Γένος: Αρρεν».\n«Οταν ήμουν στο σχολείο πίστευα ότι ήμουν ομοφυλόφιλος σε γυναικείο σώμα. Ολοι οι φίλοι μου ήταν ομοφυλόφιλοι. Και τότε, σε ηλικία 19 ετών, άρχισα να παίρνω τεστοστερόνη. Το σώμα μου άρχισε να αλλάζει. Εμφανίστηκαν γένια, είχα την αίσθηση ότι ζούσα ταυτόχρονα την εφηβεία και την εμμηνόπαυση.\nΣυναισθηματικά ήταν πολύ δύσκολο. Αλλά έξι μήνες αργότερα έγινα άντρας. Δεν έβαλα πέος. Η εγχείριση στοιχίζει δεκάδες χιλιάδες δολάρια και υπάρχουν 50% πιθανότητες να έχεις ουρολογικά προβλήματα. Δεν το διακινδύνευσα. Μου αρέσει το σώμα μου όπως είναι…».\nPrevious: Η Κωνσταντινούπολη πλημμύρισε και ανακοίνωσαν άτομα κάτω από 1,60 να μην κυκλοφορούν\nNext: Γυναίκες στην Μύκονο χορεύουν και τραγουδάνε «Θες Παστίτσιο»


Τη διατροφή και εμένα | ΥΓΕΊΑ ΚΑΙ ΆΣΚΗΣΗ\n(ή πώς έχασα τον πρώτο μου σύζυγο)\nΈχω παντρευτεί τον πρώτο μου σύζυγο (μην ανησυχείτε, υπήρχαν μόνο δύο) όταν ήμουν 19. Ως γαμήλιο δώρο, ο παλαιότερος αδελφός μου μου έδωσε ένα βιβλίο μαγειρικής για την υγεία που έγραψε ο Carleton Fredricks, ένας παλιός διατροφολόγος. Αυτό το βιβλίο ήταν η εισαγωγή μου στη διατροφή.\nΠαρά το γεγονός ότι οι άνδρες και οι γονείς μου επέμεναν, οι γονείς μου επέμεναν να στέλνουν εκατοντάδες ανακοινώσεις γάμου. Σε αντάλλαγμα, λάβαμε πολλά δώρα, όπως πολλά πράγματα που δεν χρησιμοποίησα ποτέ - όπως τα πέντε hibachis. Αλλά, το προφητικό δώρο του αδελφού μου ήταν το μοναδικό βιβλίο μαγειρικής που πήρα. Και, δεδομένου ότι δεν είχα εμπειρία μαγείρεμα, έμαθα πώς να μαγειρεύω χρησιμοποιώντας αυτό το ριζοσπαστικό βιβλίο μαγειρικής για φαγητό.\nΜπορώ ακόμα να θυμάμαι έντονα τον νέο σύζυγό μου που κάθισε δίπλα στην τουαλέτα κάπνιζαν ένα τσιγάρο και κοίταζαν λίγο πράσινο, αφού του είπα ότι είχε φάει μόνο ομελέτα με βόειο κρέας για το brunch του Σαββάτου το πρωί. Έτσι, ο γάμος μου δεν κράτησε πολύ και το βιβλίο μαγειρικής ίσως ήταν μέρος του λόγου.\nΟ πρώτος μου σύζυγος είναι νεκρός τώρα. Φυσικά, δεν τον δολοφόνησα πραγματικά, αλλά πάντα ένιωθα λυπημένος που ποτέ δεν τον έπεισα για την αξία της καλής διατροφής. Ζώντας σε ανεπιθύμητη τροφή και κάπνισμα αλυσίδας μέχρι την τελευταία του αναπνοή, πέθανε από καρκίνο του προστάτη. Έτσι, ίσως ακόμη και να πει ότι σκότωσε τον εαυτό του.\nΌσο για μένα, το ενδιαφέρον μου για τη διατροφή δεν πέθανε ποτέ. Κατά τα τελευταία σαράντα χρόνια, έχει μεγαλώσει, άνθισε και έγινε κινητήρια δύναμη. Και, γι 'αυτό είμαι εδώ σήμερα να μοιράζομαι μαζί σας.\nΜε την ευκαιρία, ο δεύτερος μου σύζυγος είναι ακόμα ζωντανός και καλά και ζει εδώ μαζί μου. Και, ναι, καταλαβαίνει την αξία της καλής διατροφής. Ως αποτέλεσμα, έχει πολύ χαμηλή αρτηριακή πίεση, έναν εξαιρετικά καλό αριθμό χοληστερόλης και μόλις πήραμε πίσω την αναφορά του PSA που δείχνει ότι έχει έναν απόλυτα υγιή προστάτη. Η συμβολή που ήμουν σε θέση να κάνω για την υγεία του έχει προσθέσει στη χαρά να γιορτάσουμε την 35η επέτειο του γάμου μας.\nΚαρκίνος του προστάτη Συμπτώματα και πρόληψηΠρωτισμός Συμπτώματα και στατιστικά στοιχεία\n8 Τρόποι Για Σωστή Διατροφή Και Υγεία Το Νέο Χρόνο (Φεβρουάριος 2021)\nΆρθρο Tags: Διατροφή και Εγώ, Διατροφή, διατροφή, υγεία, καρκίνος, γάμος, μαγείρεμα


Περί καταθλίψεως και μελαγχολίας :: isychastis\nΌταν δεν ζεις με τον Χριστό, ζεις μέσα στην μελαγχολία και στην κατάθλιψη. Το φάρμακο για να απαλλαγείς από την κατάθλιψη και τα όλα αρνητικά της είναι, να δοθείς στην λατρεία και αγάπη του Χριστού. Η προσευχή, η λατρεία του Θεού μεταβάλλει σιγά - σιγά την κατάθλιψη και την γυρίζει σε χαρά, διότι επιδρά η Χάρις του Θεού. Εδώ χρειάζεται να έχεις τη δύναμη, ώστε ν' αποσπάσεις τη Χάρη του Θεού, που θα σε βοηθάει να ενωθείς μαζί Του. Χρειάζεται τέχνη. Όταν σε ελκύσει η Χάρις, ενώνεσαι με τον Θεό. Και όταν ενωθείς με τον Θεό και δοθείς σ' Εκείνον, πάνε όλα τ' άλλα, τα ξεχνάς και σώζεσαι. Όταν υπάρχει ταπείνωση, δεν υπάρχει κατάθλιψη. (ΌσιοςΠορφύριοςοΚαυσοκαλυβίτης)\nΟ μελαγχολικός και καταθλιπτικός άνθρωπος, περιστρέφετεται και ασχολείται μόνο με τον εαυτόν του και είναι γεμάτος εγωισμό. Και εκεί που υπάρχει εγωισμός εισβάλλει η διάβολος στον άνθρωπο. Ο διάβολος μπαίνοντας στην ψυχή, την γεμίζει με λύπη. (Όσιος Πορφύριος ο Καυσοκαλυβίτης)\nΑν δεν έχετε έρωτα για τον Χριστό, αν δεν ασχολείστε με άγια πράγματα, σίγουρα θα γεμίσετε με μελαγχολία και κακό. (Όσιος Πορφύριος ο Καυσοκαλυβίτης)\nΈνα πράγμα που μπορεί να βοηθήσει τον καταθλιπτικό είναι και η εργασία, το ενδιαφέρον για τη ζωή. Ο κήπος, τα φυτά, τα λουλούδια, τα δέντρα, η εξοχή, ο περίπατος στην ύπαιθρο, η πορεία, όλα αυτά βγάζουν τον άνθρωπο από την αδράνεια και του δημιουργούν άλλα ενδιαφέροντα. Επιδρούν σαν φάρμακα. Η ασχολία με την τέχνη, τη μουσική κ.λπ. κάνει πολύ καλό. Σ' εκείνο, όμως, που δίδω τη μεγαλύτερη σημασία είναι το ενδιαφέρον για την Εκκλησία, για τη μελέτη της Αγίας Γραφής, για τις ακολουθίες. Μελετώντας τα λόγια του Θεού, θεραπεύεται κανείς χωρίς να το καταλάβει. (ΌσιοςΠορφύριοςοΚαυσοκαλυβίτης)\nΗ αθυμία (κατάθλιψη) είναι το χειρότερο από όλα τα παθήματα, η κορωνίδα και το κορύφωμα των δοκιμασιών. Η κατάθλιψη είναι φοβερό βασανιστήριο των ψυχών, είναι ένας πόνος ανέκφραστος, είναι ένας πόνος ανέκφραστος και ποινή πικρότερη, από κάθε ποινή και τιμωρία. Γιατί μιμείται το σκουλήκι, που έχει δηλητήριο και προσβάλλει όχι μόνο το σώμα, αλλά και την ίδια την ψυχή. Είναι σαράκι, που κατατρώει όχι μόνο τα κόκκαλα, αλλά και την σκέψη και καταστρέφει την δύναμη της ψυχής. Η υπερβολική αθυμία έχει την δύναμη, να βγάλει πολλές φορές τον άνθρωπο από τα λογικά του, να καταποντίσει την ψυχή και να την κάνει άχρηστη για όλα τα καλά. (Ιερός Χρυσόστομος)\nΑν συνέχεια σκεπτόμαστε, ενδιατριβούμε και ασχολούμαστε με την αθανασία, με την αιώνια ζωή, με την χορεία των αγγέλων, με την συμβίωσή μας με τον Χριστό, με την απερίγραπτη εκείνη δόξα, με την ζωή που είναι απαλλαγμένη από κάθε πόνο, τότε δεν θα πέσουμε σε αθυμία, από τα λυπηρά της παρούσης ζωής. (Ιερός Χρυσόστομος)\nΗ μελαγχολία και το πλάκωμα της ψυχής, οφείλονται συνήθως σε τύψεις από ευαισθησία και τότε ο άνθρωπος χρειάζεται να εξομολογηθεί, για να μπόρεσει νά βοηθηθεί από τον πνευματικό. Γιατί, αν είναι ευαίσθητος, μπορεί το σφάλμα που έκανε να είναι πολύ μικρό, αλλά ο εχθρός διάβολος, να το μεγαλοποιεί, να του το δείχνει με το μικροσκόπιο, για να τον ρίξει στην απελπισία και να τον αχρηστέψει. Μπορεί να του πει λ.χ. ότι τάχα στενοχώρησε πολύ τους άλλους, ότι τους δυσκόλεψε κ.λπ., και να τον κάνει να στενοχωριέται πι πολύ από όσο αντέχει. Αφού ενδιαφέρεται ο διάβολος, γιατί δεν πηγαίνει να πειράξει την συνείδηση ενός αναίσθητου άνθρωπου; Αλλά τον αναίσθητο, τον κάνει να θεωρεί μηδαμινό ένα μεγάλο σφάλμα του, για να μην έρθει σε συναίσθηση. (Άγιος Παϊσιος ο Αγιορείτης)\nΑν βλέπεις, ότι δεν έχεις γαλήνη αλλά στενοχώρια, να ξέρεις ότι υπάρχει μέσα σου κάτι ατακτοποίητο και πρέπει να το βρεις, για να το διορθώσεις. Κάνεις, ας υποθέσουμε, ένα σφάλμα· στενοχωριέσαι, αλλά δεν το εξομολογείσαι. Σου συμβαίνει μετά ένα ευχάριστο γεγονός και νιώθεις χαρά. Αυτή η χαρά σκεπάζει την στενοχώρια για το σφάλμα σου και σιγά-σιγά το ξεχνάς· δεν το βλέπεις, επειδή καπακώθηκε από την χαρά. Οι χαρές σκεπάζουν το σφάλμα, το πάνε πιο κάτω, πιο βαθιά, αλλά εκείνο εσωτερικά δουλεύει. Έτσι ο άνθρωπος αρχίζει να σκληραίνει, γιατί καταπατά την συνείδησή του και η καρδιά του πιάνει σιγά-σιγά γλίτσα. Ύστερα το ταγκαλάκι όλα του τα δικαιολογεί: «αυτό δεν είναι τίποτε, εκείνο είναι φυσιολογικό», ανάπαυση όμως δεν έχει, γιατί η στενοχώρια δουλεύει από κάτω. Νιώθει μια ανησυχία, δεν έχει εσωτερική γαλήνη. Ζει με ένα συνεχές άγχος. Είναι βασανισμένος. Δεν βρίσκει τι φταίει, γιατί τα σφάλματά του είναι καπακωμένα. Δεν καταλαβαίνει ότι υποφέρει, επειδή αμάρτησε... (Άγιος Παϊσιος ο Αγιορείτης)\nΗ δοξολογία στον Θεό, είναι φάρμακο κατά της κατάθλιψης. (Άγιος Παϊσιος ο Αγιορείτης)\nΔεν μας επιτρέπεται να μελαγχολούμε. Ο Χριστός νίκησε τα πάντα! Ανέστησε τον Αδάμ! Ελευθέρωσε την Έυα! Θανάτωσε τον θάνατο! (Όσιος Σεραφείμ του Σάρωφ)\nΌποιος νίκησε τα πάθη αυτός νίκησε και την κατάθλιψη. Όποιος νικιέται από τα πάθη δεν θα αποφύγει τα δεσμά της θλίψεως. Όπως ο άρρωστος φαίνεται από το χρώμα του προσώπου του, έτσι ο εμπαθής από την κατάθλιψη. (Όσιος Σεραφείμ του Σάρωφ)\nΣτον άνθρωπο που αμαρτάνει, η Θεία Χάρη τον εγκαταλείπει, γιατί απομακρύνεται από τον Θεό και πηγαίνει με τον εχθρό του. Τότε ο άνθρωπος μαραζώνει, λυγίζει, αισθάνεται να συντρίβεται κάτω από ένα βαρύ φορτίο. Σ' αυτόν εκπληρώνεται ο λόγος του Κυρίου για το δαιμονικό πνεύμα, που επιστρέφει με άλλα εφτά πιο πονηρά δαιμόνια (Ματθ. 12,43-45). Μελαγχολία, ανησυχία, ψυχοπλάκωμα - να ποιός είναι ο μισθός του πάθους που ικανοποιήθηκε. Απίστευτο! Από την ικανοποίηση του πάθους ο άνθρωπος περιμένει έναν παράδεισο: «Θα είστε σαν θεοί» (Γεν. 3,5). Μόλις όμως το ικανοποιήσει, βγαίνει από την πλάνη και διαπιστώνει πως ο ποθητός ''παράδεισος'', δεν ήταν, παρά μια αυταπάτη. Τώρα έχει μείνει με το κενό, την οδύνη, την στενοχώρια, το βάρος. Βλέπει, πως η προσδοκία του διαψεύστηκε. Περίμενε να χαρεί, μα έγινε το εντελώς αντίθετο. Ο δρόμος που πήρε, δρόμος ενδόσεως στο πάθος, τον οδήγησε στην αμαρτία και την κατάθλιψη... (Άγιος Θεοφάνης ο Έγκλειστος)\nΟ άνθρωπος που δεν πηγαίνει συχνά στην Εκκλησία, που δεν εξομολογείται και δεν Κοινωνεί, δεν γίνεται μέτοχος της Θείας Χάριτος. Αυτή είναι η αιτία, που η πλειοψηφία των ανθρώπων φτάνουν να είναι ψυχικά άρρωστοι. (ΆγιοςΑμφιλόχιοςτουΠοτσάεφ)\nΗ μελαγχολία γεννά τη απόγνωση και αυτή πλέον είναι θανάσιμο αμάρτημα. (Όσιος Βαρσανούφιος της Όπτινα)\nΦύγε μακριά από την μελαγχολία. Αν σε κυριεύσει η μελαγχολία, διάβασε το Ευαγγέλιο. (Άγιος Αμβρόσιος της Όπτινα)\nΣας προτείνω μια συμβουλή κατά της μελαγχολίας: υπομονή, ψαλμωδίες και προσευχή. (Άγιος Μακάριος της Όπτινα)\nΣτη βάση των ψυχικών ασθενειών, βρίσκεται η υπερηφάνεια. Θεμέλιο των ψυχικών ασθενειών είναι η θεώρηση του εαυτού μας ως κέντρου των πραγμάτων. Όλοι οι ψυχικά ασθενείς έχουν ως κέντρο τον εαυτόν τους. Κάθε ψυχική ασθένεια έχει στην βάση της πνευματικά προβλήματα. (Στάρετς Σέργιος)\nΤα ανεξομολόγητα αμαρτήματα, είναι ένα ζωντανό υπαρκτό βάρος που πιέζει την ψυχή. Και καθώς η ψυχή πιέζεται, πίεζει με τη σειρά της το σώμα, οπότε υποφέρουν ψυχή και σώμα μαζί. Αυτός είναι ο λόγος που πάσχουμε και υποφέρουμε από κατάθλιψη, λύπη, άγχος και άλλες ψυχικές παθήσεις, που δεν θεραπεύονται με φάρμακα, αλλά με την μετάνοια και την εξομολόγηση. (Γέροντας Εφραίμ Σκήτης Αγίου Ανδρέα)\nΗ κατάθλιψη, η μελαγχολία, το άγχος, η μοναξιά, η δαιμονική λύπη και τα συναφή, είναι αποτέλεσμα της απουσίας της Χάριτος του Αγίου Πνεύματος, εξαιτίας των ανεξομολόγητων αμαρτημάτων που υπάρχουν στον άνθρωπο. Οι ψυχικές αυτές παθήσεις, δεν θεραπεύονται με τα φάρμακα, αλλά με την μετάνοια και την εξομολόγηση. (Γέροντας Εφραίμ Σκήτης Αγίου Ανδρέα)\nΗ κατάθλιψη είναι η νόσος με την πιο ραγδαία ανάπτυξη σε όλο τον κόσμο. Η αιτία της τεράστιας αυτής αύξησης, είναι ο μεγάλος εγωισμός των σύγχρονων ανθρώπων, η αχαλίνωτη παράδοσή τους στην υπερηφάνεια και σε όλα τα υπόλοιπα πάθη. (Ιερομόναχος Σάββας ο Αγιορείτης)\nΗ μελαγχολία ξεκινάει από τον εγωισμό και το απαιτητικό πνεύμα. (π. Ευσέβιος Γιαννακάκης)\nΗ ψυχή του ανθρώπου δεν χορταίνει με οικόπεδα, με χρήματα, με διασκεδάσεις με κάθε τι υλικό. Όμως ο άνθρωπος, από εγωισμό δεν το παραδέχεται αυτό και βασανίζεται. Γι΄αυτό και έχουν γεμίσει τα ψυχιατρεία, έχουν αυξηθεί οι αυτοκτονίες και οι άνθρωποι πάσχουν από μελαγχολία. Και στη συνέχεια, αντί να πάνε σε εξομολόγο, για να εξομολογηθούν τις αμαρτίες τους, πηγαίνουν στον ψυχίατρο να τους παρηγορήσει. Από λάθος σε λάθος βαδίζουν οι άνθρωποι και δεν μπορούν να βρουν έτσι ανάπαυση. (Παναγόπουλος)\nΑφήνουμε την καρδιά μας να καταθλίβεται με την προσκόλληση στα επίγεια, διότι δεν είναι κυριευμένη από τη Χάρη του Αγίου Πνεύματος. Γι' αυτό, όταν τα πράγματα δεν έρχονται όπως τα θέλουμε, μας πιάνει κατάθλιψη. (Παππούς Παναής από τη Λύση)\nΔεν υπάρχουν καταθλιπτικά γεγονότα, υπάρχουν μόνο γεγονότα που τα δεχόμαστε με κατάθλιψη. (Μαίτερλινκ)\nΗ κατάθλιψη είναι πάθος και νόσος της ψυχής και συνίσταται στην εσφαλμένη χρήση της λύπης, λόγω της δαιμονικής επήρρειας.\nΗ μελαγχολία είναι το αντίθετο άκρο της Χριστιανικής πίστεως.\nΔεν υπάρχουν καταθλιπτικά γεγονότα. Υπάρχουν μόνο γεγονότα που τα δεχόμαστε με κατάθλιψη.


Πρώτη καταχώρηση: Πέμπτη, 5 Δεκεμβρίου 2019, 20:08\nΗ 28χρονη ακραία είναι το βαρύ πυροβολικό της ομάδας που έχει δημιουργήσει ο Απόστολος Οικονόμου στη Νάξο και οδηγεί τον σύλλογο στην επίθεση με 121 πόντους, 7 λιγότερους από την Τέιλορ Άγκοστ που βρίσκεται στη κορυφή της Volleyleague.\nΗ Έλεν Γκραζιέλι Σαλντάνια Ντο Αμαράλ όπως είναι το πλήρες όνομά με 30 πόντους στο ντέρμπι με τη Θέτιδα ήταν η κορυφαία στην ανατροπή του Πανναξιακού επί της Θέτιδας, εμφάνιση που της έδωσε και το βραβείο της MVP για την 7η αγωνιστική. Η Έλεν Αμαράλ σε συνέντευξή της που έδωσε στο volleyball.gr αναφέρθηκε με τα καλύτερα λόγια στο ελληνικό πρωτάθλημα, τη Νάξο και την ομάδα της, ενώ δεν παρέλειψε να αφιερώσει το βραβείο της πολυτιμότερης σε όλους όσοι τη βοηθούν και τη στηρίζουν στην αθλητική της καριέρα.\nΓια το παιχνίδι με τη Θέτιδα: «Ξεκάθαρα στο παιχνίδι δεν μπήκαμε όπως θα θέλαμε. Ίσως επειδή είχαμε ως στόχο να μπούμε δυνατά, αυτό να λειτούργησε κατά μας. Μετά το 2-0 σετ δεν παρατήσαμε το παιχνίδι και αφού μειώσαμε σε 2-1 τότε ανέβηκε και η ψυχολογία μας, το κλίμα λειτούργησε υπέρ μας και ήρθε η ανατροπή. Ο κόουτς μας προετοίμασε πολύ καλά τακτικά, όσο και ψυχολογικά για το παιχνίδι και όλοι μαζί καταφέραμε να πάρουμε αυτή τη τόσο σημαντική νίκη».\nΓια το βραβείο της MVP: «Δεν υπάρχει αθλήτρια που να μην στοχεύει σε διακρίσεις. Ο καθένας δουλεύει σκληρά κάθε ημέρα για την δική του βελτίωση και της ομάδας. Ευχαριστώ τον Θεό που με προστατεύει και με οδηγεί κάθε μέρα. Μόνο όσοι ασχολούνται επαγγελματικά με τον αθλητισμό καταλαβαίνουν πόσο δύσκολο είναι. Ευχαριστώ την μητέρα μου που με στηρίζει κάθε μέρα, όπως επίσης και την ομάδα μου, το προπονητικό επιτελείο που λειτουργούμε ως οικογένεια. Όταν αγωνίζεσαι σε ομαδικό άθλημα, τότε καμία ατομική επιτυχία δεν ήρθε μόνη της. Οπότε το βραβείο το αφιερώνω σε όλους όσοι είναι δίπλα μας φέτος στη Νάξο και μας βοηθούν εντός και εκτός γηπέδου».\nΓια το πρωτάθλημα της Volleyleague γυναικών: «Είναι καλό το επίπεδο του πρωταθλήματος. Αρκετές ομάδες έχουν δυνατά ρόστερ και πολλά παιχνίδια είναι ισορροπημένα. Το βόλεϊ, όπως και γενικά ο αθλητισμός και η ζωή είναι γεμάτο εκπλήξεις. Κάθε ημέρα μπορεί να συμβεί κάτι που δεν το περίμενεις. Ελπίζω να καταφέρουμε με τον Πανναξιακό να παίξουμε στα πλέι οφ. Παλεύουμε γι'αυτό κάθε μέρα στις προπονήσεις και στους αγώνες. Γνωρίζουμε τις δυσκολίες που έχουμε να αντιμετωπίσουμε και φυσικά δεν παίζουμε μόνες μας, έχουμε και αντιπάλους. Το μέλλον δεν μπορείς να το γνωρίζεις, μπορείς μόνο να παλέψεις για αυτό».\nΓια τις διαφορές του βόλεϊ στη Βραζιλία με την Ευρώπη: «Δεν μου αρέσει να κάνω συγκρίσεις. Το βόλεϊ στην Βραζιλία είναι μαζί με το ποδόσφαιρο τα κορυφαία αθλήματα και έχουν ξεχωριστή θέση στο μυαλό μας, κάτι που δεν συμβαίνει τόσο στην Ευρώπη. Υπάρχουν και διαφορές στον τρόπο προσέγγισης ενός αγώνα, όμως όλα έχουν μία λογική και αξία».\nΓια το νησί της Νάξου: «Από την πρώτη μέρα που πάτησα το πόδι μου στη Νάξο, την λάτρεψα. Ο κόσμος του νησιού είναι πολύ "ζεστός", ευγενικός και με αγκάλιασαν από την αρχή. Αυτό είναι πολύ σημαντικό, ειδικά όταν βρίσκεσαι τόσο μακριά από τη χώρα και το σπίτι σου. Με τις συμπαίκτριές μου έχουμε γίνει μία οικογένεια και περνάμε αρκετό χρόνο μαζί και εκτός γηπέδου».\nΤελευταία ενημέρωση: Πέμπτη, 5 Δεκεμβρίου 2019, 20:11\nΜπιτς βόλεϊ: Νικηφόρα πρεμιέρα για τις εθνικές ομάδες στο Continental Cup


Καμμένος: Δεν θα υπήρχε Τσίπρας, αν δεν υπήρχαν οι ΑΝΕΛ - Ο Κοτζιάς μας είπε ψέματα για τις Πρέσπες - arouraios\nΗ διακαναλική του προέδρου των ΑΝΕΛ – Είπε ότι δεν περιμένει πολεμικό επεισόδιο με την Τουρκία, αλλά φοβάται ατύχημα, λόγω των συνθηκών υπό τις οποίες η γειτονική χώρα προβαίνει σε παραβιάσεις\nΕξέφρασε την ανησυχία του ότι ο Ρετζέπ Ταγίπ Ερντογάν θα επιχειρήσει να «εξαγάγει» το πολιτικό και οικονομικό πρόβλημα που αντιμετωπίζει η γειτονική χώρα, εκτιμώντας ότι στόχος του είναι «να δημιουργήσει μια κατάσταση στην περιοχή απ’ όπου θα περάσει ο αγωγός East Med, ώστε να διαπραγματευτεί μετά». «Αυτή η απειλή είναι ευθεία, το δεύτερο είναι η συνεχής επανάληψη της απειλής του σε σχέση με τους πρόσφυγες και μετανάστες που βρίσκονται στην Τουρκία και αφορά κυρίως την ΕΕ» είπε.\nΣημείωσε ότι γι’ αυτούς τους λόγους πιστεύει ότι χρειάζεται κοινή εθνική πολιτική. Επίσης, εξέφρασε την ανησυχία του για «φωνές όπως του κ. Κοτζιά “να μην είμαστε μονοφαγάδες στο Αιγαίο” ή του κ. Κουμουτσάκου ότι “δεν είναι ώρα για τα 12 μίλια”, τις οποίες θεωρώ επικίνδυνες». Είπε ότι υπάρχουν περιθώρια για δημιουργία κυβέρνησης εθνικής ενότητας, την οποία θα επιβάλει ο ελληνικός λαός, καθώς «δεν θα υπάρξει αυτοδυναμία ούτε για τον έναν ούτε για τον άλλον».\nΤέλος, ο κ. Καμμένος είπε ότι δεν μετανιώνει για την συνεργασία με τον κ. Τσίπρα, εξέφρασε την υπερηφάνεια του που κράτησε την χώρα «όρθια και σταθερή», θεωρεί ότι «οι καρποί αυτής της συγκυβέρνησης που εισπράττει ο ελληνικός λαός ανήκουν σε μεγάλο ποσοστό και σε εμάς και το θυμίζω στον κ. Τσίπρα που δεν θα υπήρχε, αν δεν υπήρχαν οι ΑΝΕΛ». Προσέθεσε, δε, ότι «μάθαμε τον κ. Τσίπρα να γράφει και με το δεξί καμία φορά» και κατέληξε λέγοντας πως «είμαι περήφανος γι’ αυτή τη συνεργασία, μέχρι τη στιγμή που έσπασε την συνεργασία ο κ. Τσίπρας, υπογράφοντας την προδοτική Συμφωνία των Πρεσπών».\nRelated Items: Πάνος Καμμένος, Συμφωνία των Πρεσπών, 2019


Τι χρειάζεται το νέο μου καναρινάκι;\nΣυζήτηση με θέμα Τι χρειάζεται το νέο μου καναρινάκι;, που ξεκίνησε από vasileia, στο Forum 'Φροντίδα Διαμονή Καναρινιών' του PetBirds, 27 Μαρ 2009.\nμπορώ να κάνω κάτι για να ειναι πιο άνετα το νέο μου καναρινάκι,είναι αρκετά φοβισμένο απο τον δρόμο που ήτανε κ τώρα δεν κουνιέται πολύ,τι μπορεί να έχει,μήπως χρειάζεται μεγαλύτερο κλουβί ή μήπως να το βγάλω με το κλουβί στην ταράτσα να πάρει λίγο αέρα?μου φαίνεται οτι βαριέται\nΣήμερα το πήρες?? ή το βρήκες?Να σου ζήσει όπως και να έχει!\nΙσως να έχει στρεσσαριστεί απο το όλο γεγονός και να χρειάζεται να ηρεμήσει για λίγες μέρες. Δώστου ένα άνετο και καθαρό σπιτάκι , με σωστη διατροφή και καθαρό νεράκι. Εχε το για λιγες μερες μεσα στο σπίτι σε ζεστό χώρο και αν μπορείς να το παρατηρείς καθημερινά. Μην το βγαλεις σε ρευματα αέρος γιατί μπορεί ήδη να έχει κρυώσει, και γιατι μπορεί αυτή η συνεχης αλλαγη περιβάλλοντος να το αγχωσει περισσότερο.Δες τις κουτσουλιές του, πρόσεξε τα ποδια του, την αναπνοή του...τα παντα. Περιμενουμε να μας ενημερώσεις για τις αντιδράσεις του. Αν έχεις χρόνο θα σου πρότεινα να διαβάσεις μερικά ενδιαφέροντα αρθρα.\nναι το βρήκα,συνέχεια μαζί του είμαι αλλά δεν το ενοχλώ,όλα τα προσέχω κ μάληστα παρατήρησα οτι τα πόδια του είναι λίγο ανοιχτά κ δεν ξέρω αν είναι φισιολογικό,πρώτη φορά έχω καναρίνι,του αγόρασα καινούριο κλουβί,του βάζω τροφή για καναρίνια κ κάθε μέρα καθαρό νερό,κ η ποτίστρα καινούρια είναι,όλα πολύ καθαρά,οι κουτσουλιές του είναι κάπως πράσινες κ με λίγο άσπρο,δεν είναι ούτε ξερές ούτε πολύ υγρές,είναι ανυσηχητικό αυτό?δεν άρεσε στην κτηνίατρο αλλά ούτε μου είπε τι μπορεί να έχει\nΜπραβο! Να το χαίρεσαι!\nΚαλά κανεις και δεν το ενοχλέις! Χρειαζεται να νιώσει ασφάλεια και ηρεμία. Ισως οι μέρες που πέρασε εξω στο κρύο να επιβάρυναν την υγεία του. Το γεγονός οτι το πήγες στο γιατρό ήταν ότι καλύτερο μπορουσες να κανεις!\nΠαρατήρησέ το λίγες μέρες και μόνο αν το δεις να κάθεται ακίνητο, φουσκωμένο, με πολύ υδαρές κενώσεις ή να μην σιτίζεται καλά, τότε μόνο να ανησυχήσεις! Μεχρι τότε τροφή συσκευασμένη, βιταμινες συσκευασμένες ( οχι χύμα) και αν θες σε κανα δυό μερούλες βάλτου και μπανιέρα!\nπολυβιταμίνες στο νερό θα του βάλω όπως κ στα άλλα,κ εγω το μπανάκι τότε σκεφτόμουνα να του το βάλω,όταν το βρήκα είχε κομμένη ουρά το κακόμοιρο κ δεν μπορεί να υπολογίσει καλά όταν πετάει μέσα στο κλουβί,το βλέπω κ στεναχωριέμαι...\nΒασιλεία, τα φτεράκια της ουράς είναι σπασμένα??? Αν ναι , μπορεις να βγαλεις τα κομενα φτερα τραβώντας τα απαλά. Ειναι μια διαδικασία που δεν πονάει το πουλί και σε λίγες μέρες θα βγάλει μια καινουρια πανέμορφη ουρα! Μην φοβηθείς οτι θα πονέσει...Το ίδιο είχε συμβεί και σε δικά μου πουλάκια στο παρελθόν και ομολογώ οτι παρόλο που νομιζα οτι ήταν κάτι δύσκολο, τελικά ήταν ανώδυνο και για το πουλάκι και για μενα που αρχικά έτρεμα!. Αν δεν το κάνεις εσύ, θα πρέπει να περιμένεις μέχρι την πτερόρροια...ετσι θα δυσκολεύεται για μεγάλο χρονικό διαστημα ενω με την λύση που σου προτείνω, το πρόβλημα θα αποκατασταθεί το πολύ σε 15 μέρες!\nδυστηχώς δεν εννοώ αυτό,αννοώ οτι είναι κομμένη με ψαλίδι κ έχει μείνει μόνο μια μικρή μυτούλα,δεν έχει σχεδόν καθόλου ουρά,δεν μπορώ να καταλάβω με ποιό σκεπτικό το έκανε κάποιος αυτό\nχμ...μπορεί να συμβαίνει κατι που δεν πάει το μυαλό μας...Οπως και να εχει ,ακομα και αν ειναι ψαλιδισμένα τα φτερά της ουράς, αν τα βγαλεις τελειως θα φυτρώσουν σε λιγες μέρες ,νεα υγιή φτερά! Μην φοβάσαι...Θα το βλέπεις σε λιγες μερες και δεν θα το πιστευεις! Ενα τσιμπιδάκι φρυδιων για να πιάσεις τις μυτούλες των ψαλιδισμένων φτερών θα σε βοηθουσε πολύ.\n:badεπειδή αυτά που έχουνε μείνει απο τη ρίζα τους είναι υγειή φοβάμαι οτι θα πονέσει κ θα το τρομάξω κ χειρότερα αν το πιάσω...\nτο πήγα σε αυτόν που πουλάει πουλιά κ ξέρει κ μου είπε οτι είναι αρσενικό,7 περίπου μηνών,υγειή κ πυρωμένω,ελπίζω ο μπαμπάς να με αφήσει να πάρω ένα θυληκό,είμαι πάρα πολύ χαρούμενη\nΒασιλεία μου, αν μου επιτρέπεις θελω να σου πω κατι. Αφενος μην εμπιστευεσαι τον πωλητη για την υγεία του πουλιου. Εγκυρότερη ειναι η γνώμη ενος γιατρού παρα ενός πωλητη. Ακόμα και αν τον πιστέψουμε υπάρχουν πολλοί λόγοι για να μην ζευγαρωσεις φέτος το καναρινάκι σου. Πρώτον αν όντως ειναι 7 μηνών είναι ακόμά πολύ νεαρό. Δευτερο το θηλυκό που θα πάρεις πρέπει να το κρατησεις ενα μήνα τουλάχιστον σε καραντίνα για να διαπιστώσεις αν ειναι υγιές και ώριμο για ζευγάρωμα. Επειτά θα χρειαστούν μια παραλληλη διατροφική προετοιμασία για να ειναι ετοιμα προς αναπαραγωγή.\nΦυσικά μπορείς και να δοκιμάσεις αλλα δεν είναι σίγουρο αν θα πετύχεις κάτι φέτος.\nΕγω παντως θα σου πρότεινα να απολάυσεις φέτος το κελάηδημα του νεου σου φίλου και τον Σεπτέμβρη αγοραζεις ενα θηλυκό και του χρόνου , ωριμη πια και εσυ και πολύ διαβασμένη θα πετύχεις το καλύτερο! και μην ξεχνάς αυτό που λεμε παντα στο χόμπυ μας: ΥΠΟΜΟΝΗ!\nΒασιλεία να σου ζήσει. Πώς το λένε? Τί φύλο είναι?\nείναι κίτρινο αρσενικό,7 περίπου μηνών,τον λέω Πίκο κ είναι υγειής,πολύ καλής ποιότητας είπε αυτός που το είδε κ μου είπε πως είναι κ πυρωμένο


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: Ο ΚΑΘΗΓΗΤΗΣ ΠΟΥ ΒΕΒΗΛΩΣΕ ΤΗΝ ΕΘΝΙΚΗ ΕΠΕΤΕΙΟ ΣΤΟΝ ΧΟΛΑΡΓΟ ΕΙΝΑΙ ΟΠΑΔΟΣ ΤΟΥ...ΑΝΤΑΡΣΥΑ (;)!!! ΤΕΡΑΣΤΙΕΣ ΟΙ ΕΥΘΥΝΕΣ ΤΟΥ ΛΥΚΕΙΑΡΧΗ ΠΟΥ ΤΟΝ ΠΡΟΤΕΙΝΕ ΓΙΑ ΟΜΙΛΗΤΗ! ΝΑ ΜΑΣ ΔΩΣΕΙ ΝΑ ΔΗΜΟΣΙΕΥΣΟΥΜΕ ΤΗΝ ΟΜΙΛΙΑ ΤΟΥ ΝΑ...ΑΝΑΤΡΙΧΙΑΣΕΙ ΟΛΟΣ Ο ΚΟΣΜΟΣ!\nΟ ΚΑΘΗΓΗΤΗΣ ΠΟΥ ΒΕΒΗΛΩΣΕ ΤΗΝ ΕΘΝΙΚΗ ΕΠΕΤΕΙΟ ΣΤΟΝ ΧΟΛΑΡΓΟ ΕΙΝΑΙ ΟΠΑΔΟΣ ΤΟΥ...ΑΝΤΑΡΣΥΑ (;)!!! ΤΕΡΑΣΤΙΕΣ ΟΙ ΕΥΘΥΝΕΣ ΤΟΥ ΛΥΚΕΙΑΡΧΗ ΠΟΥ ΤΟΝ ΠΡΟΤΕΙΝΕ ΓΙΑ ΟΜΙΛΗΤΗ! ΝΑ ΜΑΣ ΔΩΣΕΙ ΝΑ ΔΗΜΟΣΙΕΥΣΟΥΜΕ ΤΗΝ ΟΜΙΛΙΑ ΤΟΥ ΝΑ...ΑΝΑΤΡΙΧΙΑΣΕΙ ΟΛΟΣ Ο ΚΟΣΜΟΣ!\nΟ Κωνσταντίνος Κούγιας, καθηγητής στο 2ο Λύκειο Χολαργού, προτάθηκε -σύμφωνα με πληροφορίες- από τον ίδιο τον Λυκειάρχη του...\nσχολείου κ. Αγγελόπουλο για την ομιλία που έκανε στον ιερό ναό της Παναγίας Φανερωμένης κατά τον πανηγυρικό της 28ης Οκτωβρίου! Επικοινώνησε ο Δήμος με τον Λυκειάρχη του 2ου Λυκείου Χολαργού και του ζητήθηκε να προτείνει έναν ομιλητή-καθηγητή. Εκείνος πρότεινε τον κ. Κούγια ο οποίος με την ομιλία του, όχι μόνο δεν αναφέρθηκε στο έπος του 1940 και στους Έλληνες-ήρωες, αλλά αντίθετα διαστρέβλωσε το ΟΧΙ του Μεταξά, λέγοντας ότι σήμερα το ΟΧΙ αυτό είναι ΟΧΙ στον ρατσισμό και ΟΧΙ στον ιμπεριαλισμό! Μάλιστα έφτασε στο απρεπές σημείο να ταυτίσει τον Χίτλερ με τον Μέγα Αλέξανδρο, θεωρώντας ότι και ο Μακεδόνας στρατηλάτης ήταν ένας..σφαγέας-ιμπεριαλιστής σαν τον Χίτλερ! Δεν είπε όμως μόνον αυτά. Ασέβησε και προς την Εκκλησία η οποία τον φιλοξενούσε, λέγοντας ότι η Εκκλησία είναι όργανο του παγκόσμιου κεφαλαίου!!!\nΑυτή η τραγική επιλογή φαίνεται ότι ανήκει στον Λυκειάρχη του 2ου Λυκείου και αν μη τι άλλο πρέπει να δώσει κάποιες εξηγήσεις.\nΟ κ. Κούγιας λέγεται ότι είναι φίλα προσκείμενος του κόμματος ΑΝΤΑΡΣΥΑ! Το αναφέρουμε με επιφύλαξη, ωστόσο η συνολική στάση και απαράδεκτη ομιλία του παραπέμπει ή στους ακραίους του ΣΥΡΙΖΑ ή στον ΑΝΤΑΡΣΥΑ!\nΣε κάθε περίπτωση καλούμε τον καθηγητή να μας δώσει την ομιλία του προκειμένου να τη δημοσιεύσουμε για να μάθουν όσοι δεν την άκουσαν, όσα προσβλητικά εκφώνησε κατά τον πανηγυρικό της 28ης Οκτωβρίου.\nUnknown 31 Οκτωβρίου 2016 - 10:25 π.μ.\nΞευτυλισμενος ανθελληνας κι αυτος.Και φανταστειτε τι διδασκει τα παιδια μας...\nUnknown 1 Νοεμβρίου 2016 - 3:23 μ.μ.\nΤα ελληνικά ο ανθέλληνας καλύτερα τα μιλάει από σενα πάντως.. ξεφτιλισμένε!\ngiannis paokara 2 Νοεμβρίου 2016 - 3:20 μ.μ.\nEχουμε γεμισει απο ανθελληνικα αποβρασματα και προδοτες η πατριδα. Οι ξενοι σεβονται πιο πολυ την ιστορια και το εθνος μας απο αυτα τα σκουληκια. Αλλωστε και ο Εφιαλτης Ελληνας ητανε. Οποιος λοιπον δεν γουσταρει να ειναι Ελληνας και δεν αγαπαει την πατριδα του μπορει να παρει τον πουλο και να παει καπου αλλου.Δεν τους εχουμε αναγκη και δυστυχως κατι τετοιοι διδασκουν στα παιδια μας οπως ευστοχα ειπε ο κυριος Δημητρης!


100 Χιλιάδες Ευρώ Εισόδημα: Το Πιο Πλούσιο Ελληνικό Χωριό Ανταγωνίζεται Την Ελβετία! - Fanpage\n100 Χιλιάδες Ευρώ Εισόδημα: Το Πιο Πλούσιο Ελληνικό Χωριό Ανταγωνίζεται Την Ελβετία!\nΔεν Υπάρχει Κρίση: Ποιο Είναι Το Πιο Πλούσιο Ελληνικό Χωριό Που Δεν Υπάρχει Ανεργία\nΧωριό: Σήμερα θα γνωρίσουμε το ελληνικό χωριό που αποτελεί πρότυπο ανάπτυξης σε όλη την Ευρώπη. Έχει μηδενικό ποσοστό ανεργίας και οι 700 του κάτοικοι έχουν εισόδημα από 30 έως 100 χιλιάδες ευρώ ετησίως. Ο λόγος για ένα από τα πιο απομακρυσμένα χωριά της Μαγνησία, την Ανάβρα.\nΛίγα λόγια για την Ανάβρα\nΤα τελευταία χρόνια, με πρωτοβουλία του κου Τσουκαλά, συστάθηκε η εθελοντική οργάνωση Ανάβρα-ΖΩ. Στηρίζεται αποκλειστικά σε εθελοντές, χορηγούς, δωρεές, κληρονομιές κλπ.\nΒασικοί της σκοποί είναι η προστασία του φυσικού και ανθρωπογενούς περιβάλλοντος της Ανάβρας. Σύμφωνα με τις αρχές της αειφορίας, η καλλιέργεια οικολογικής συνείδησης και ευαισθητοποίησης της κοινής γνώμη. Σε περιβαλλοντικά ζητήματα και η διαφύλαξη της πολιτισμικής κληρονομιάς του τόπου.\n«Θεία Λένα»: Γνωρίστε Την Ηθοποιό Που Μεγάλωσε Μέσα Από Το Ραδιόφωνο Πολλές Γενιές Παιδιών


Στοιχεία-σοκ: Το lockdown της κυβέρνησης οδήγησε τους Αθηναίους στην κοκαΐνη, τις αμφεταμίνες & τα ψυχοφάρμακα - Ta NEA online\nHome Greece Στοιχεία-σοκ: Το lockdown της κυβέρνησης οδήγησε τους Αθηναίους στην κοκαΐνη, τις αμφεταμίνες...\nΗ χρήση των ουσιών αυτών εκτινάχθηκε κατά τη διάρκεια της καραντίνας και των απαγορεύσεων που έχει επιβάλλει η κυβέρνηση, ενώ όπως υποστηρίζει ο καθηγητής, τα ψυχολογικά προβλήματα θα εκτιναχθούν το προσεχές διάστημα λόγω lockdown.\nΚοκαΐνη, αμφεταμίνες, αγχολυτικά, υπνωτικά, ηρεμιστικά, αντικαταθλιπτικά, βρίσκονται στην καθημερινότητα χιλιάδων ατόμων στην Αττική εν μέσω της πανδημίας, ενώ η χρήση αυξάνεται όσο πιο αυστηρά είναι τα μέτρα.\nΣτη συνέχεια, η χρήση των ουσιών αυξάνεται και πάλι, τόσο στις ναρκωτικές ουσίες όσο και στα ψυχοφάρμακα, τόσο τον Σεπτέμβριο αλλά και τον Οκτώβριο.\nΌπως διευκρίνισε ο κ. Θωμαΐδης, οι αναλύσεις συνεχίζονται από το εργαστήριο του στα δείγματα του Νοεμβρίου και του Δεκεμβρίου, δηλαδή κατά το δεύτερο lockdown, ενώ η εκτίμησή του είναι ότι για το επόμενο τρίμηνο, τα προβλήματα ψυχικής υγείας θα ενταθούν και (ίσως) μαζί τους και η χρήση ουσιών.\nΣΤΑ ΥΨΗ Η ΧΡΗΣΗ ΚΟΚΑΪΝΗΣ\nΌπως ανέφερε ο κ. Θωμαΐδης, οι παράνομα διακινούμενες ουσίες αυξήθηκαν το Μάρτιο του 2020 σε σχέση με τον αντίστοιχο μήνα του 2019 και «ιδιαίτερα οι διεγερτικές ουσίες» σημείωσαν μεγάλη αύξηση «μεταξύ των οποίων και η κοκαΐνη».\n«Το επόμενο διάστημα (σ.σ. εννοεί μετά το τέλος της πρώτης καραντίνας), παρουσίασε μια μικρή μείωση η οποία, όμως, σε καμία περίπτωση, δεν επανήλθε στα επίπεδα του 2019 και μετά το Σεπτέμβριο παρουσίασε αύξηση. Καταγράψαμε το Σεπτέμβριο και τον Οκτώβριο μια μεγάλη αύξηση στην κοκαΐνη, που σχεδόν διπλασίασε τη χρήση της σε σχέση με το Μάρτιο».\n«Οπότε μπορούμε να πούμε ότι τον Οκτώβριο του 2020 καταγράφηκε μια χρήση της τάξης των 4 δόσεων ανά 1.000 άτομα ανά ημέρα, ενώ το Μάρτιο ήταν 2 δόσεις ανά 1.000 άτομα ανά ημέρα. Άρα, μέσα σε αυτό το οκτάμηνο παρουσιάστηκε μία αύξηση στη χρήση. Αυτό συσχετίζεται με αναφορές για μεγαλύτερη διακίνηση στην Ελλάδα και ταυτόχρονα με αύξηση χρήσης κοκαΐνης στην Ευρώπη, υπάρχει δηλαδή αντίστοιχη αναφορά σε πολλά άλλα ευρωπαϊκά κράτη. Κάτι λοιπόν συμβαίνει με την κοκαΐνη που το βλέπουμε εμείς, το πιάνουμε στα λύματα. Κι αυτό είναι σημαντικό γιατί -σε πραγματικό χρόνο- αναλύοντας τα λύματα, μπορούμε να δούμε τι γίνεται στην κοινότητα, πριν το δούνε καλά-καλά οι Αρχές» υπογράμμισε ο κ. Θωμαΐδης.\nΡΕΚΟΡ ΚΑΙ ΣΤΗΝ ΑΜΦΕΤΑΜΙΝΗ\n«Επίσης, μέσα στο 2020, είχαμε αύξηση της αμφεταμίνης και κατέγραψε ένα ρεκόρ το Σεπτέμβριο και τον Οκτώβριο. Είναι περίπου 8 δόσεις ανά 1.000 άτομα ανά ημέρα, τη στιγμή που το Μάρτιο και τον Απρίλιο, αλλά και τους επόμενους μήνες, ήταν περίπου 4 οι δόσεις» είπε ο κ. Θωμαΐδης, προσθέτοντας ότι «η κοκαΐνη και η αμφεταμίνη είναι δύο ναρκωτικά με διαφορετικό target group».\nΜΙΚΡΗ ΑΥΞΗΣΗ ΣΤΗ ΧΡΗΣΗ\nΚΑΝΝΑΒΗΣ ΤΟ ΣΕΠΤΕΜΒΡΙΟ\n«Το χασίς δεν είχε μεγάλη αλλαγή, μπορώ να πω ότι είναι η παράνομα διακινούμενη ουσία η οποία έχει μια σταθερότητα όλα αυτά τα χρόνια και αυξομειώνεται ελαφρώς. Μέσα στο 2020, παρουσιάστηκε μια μικρή αύξηση το Σεπτέμβριο, αλλά μετά τον Οκτώβριο τα επίπεδα χρήσης ήταν ίδια με το Μάρτιο, δηλαδή ουσιαστικά είναι σταθερή η κατανάλωση της κάνναβης μέσα στο χρόνο» ανέφερε.\nΑΥΞΗΣΗ 70% ΣΕ ΚΑΠΟΙΑ «ΗΡΕΜΙΣΤΙΚΑ»\n«Τα αγχολυτικά είναι αυτά που λένε “ηρεμιστικά” και “υπνωτικά”, δηλαδή οι βενζοδιαζεπίνες. Παρατηρήθηκε μια αύξηση όσον αφορά κάποιες δραστικές ουσίες. Συγκεκριμένα, η βενζοδιαζεπίνη είχε τη μεγαλύτερη αύξηση. Το Μάρτιο αυξήθηκαν σε σχέση με το 2019 τρεις δραστικές, οι οποίες είναι και πολύ συνηθισμένες στα φάρμακα αυτά και συγκεκριμένα η λοραζεπάμη, η οξαζεπάμη και η βρωμαζεπάμη» τόνισε, προσθέτοντας ότι «σε κάποιες δραστικές ουσίες η αύξηση ήταν και 70%».\nΜε το τέλος της πρώτης καραντίνας σημειώθηκε μια υποχώρηση στη χρήση, ενώ τον Αύγουστο καταγράφηκε ελάχιστη χρήση. «Μετά υπήρξε μια σταδιακή αύξηση. Στις περισσότερες των περιπτώσεων δεν έφτασε στα επίπεδα του Μαρτίου, αλλά η οξαζεπάμη τα ξεπέρασε» υποστήριξε ο καθηγητής.\nΕΚΤΙΝΑΞΗ ΚΑΙ ΣΤΑ ΑΝΤΙΚΑΤΑΘΛΙΠΤΙΚΑ\nΜια άλλη κατηγορία φαρμάκων που η χρήση τους εκτινάχθηκε, είναι τα αντικαταθλιπτικά: «Αυξήθηκαν το Μάρτιο του 2020 σε σχέση με τον αντίστοιχο μήνα του 2019, από 30% έως 60% ανάλογα τη δραστική ουσία» τόνισε ο κ. Θωμαΐδης, διευκρινίζοντας ότι αφορούν συγκεκριμένες ουσίες όπως τη σιταλοπράμη και τη βενλαφαξίνη «στις οποίες, στη συνέχεια, είχαμε μια σχετική μείωση χρήσης με ελάχιστο τον Αύγουστο και μετά -δηλαδή το Σεπτέμβριο και τον Οκτώβριο- είχαμε αύξηση με τη μεγαλύτερη χρήση να την καταγράφει η βενλαφαξίνη».\n«Ήταν η μεγαλύτερη χρήση βενλαφαξίνης που έχουμε καταγράψει έως τώρα στην Ελλάδα. Δηλαδή η αύξηση από το Μάρτιο στον Οκτώβριο ήταν επιπλέον 20%» τόνισε.\nΤα στοιχεία των αναλύσεων του εργαστηρίου του καθηγητή Αναλυτικής Χημείας κρούουν τον κώδωνα για αύξηση των προβλημάτων ψυχικής υγείας και εθισμού που προκαλεί η πανδημία.\n«Αυτή τη στιγμή, υπάρχει μια πολύ εύθραυστη ισορροπία μεταξύ δημόσιας υγείας λόγω κορωνοϊού, ψυχικής υγείας και οικονομίας. Αυτοί είναι τρεις πόλοι. Κάποιοι βάζουν μαζί κοινωνική ζωή και οικονομία, γιατί συνήθως αυτά ήταν η κανονικότητα μας τα προηγούμενα χρόνια, αλλά δεν είναι στο ίδιο μέρος, στο ίδιο ζύγι. Γιατί ξέρετε πολύ καλά, ότι και κάτω από τις συνθήκες οικονομικής κρίσης ή υπερεργασίας, πάλι αυξάνονται τα ψυχιατρικά προβλήματα. Άρα τώρα είναι μια άλλη συνθήκη που έχουμε τρεις πόλους να ισορροπήσουμε. Αυτή τη στιγμή, αυτό που θα πρέπει να δούμε, είναι πώς θα μπορέσουμε σιγά-σιγά να αποκτήσουμε κοινωνική και εργασιακή ζωή κάτω από συνθήκες πανδημίας. Είναι πολύ δύσκολη εξίσωση» δήλωσε ο κ. Θωμαΐδης και εκτίμησε ότι «το επόμενο τρίμηνο θα ενταθεί το πρόβλημα της ψυχικής υγείας. Ενδεχομένως και αύξηση της χρήσης ουσιών. Το παρακολουθούμε».\nPrevious articleΚαναδάς: Η αγορά κάνναβης εκτοξεύτηκε λόγω πανδημίας\nNext articleΕμείς δεν υπογράψαμε! Συνεχίζουμε να συνορεύουμε με τα Σκόπια…


Kliktech vs ASUS και x25 vs WiLD: ποιοι κέρδισαν;\nΟλοκληρώθηκε η 10η μέρα του Esports Balkan League. Οι Kliktech αναμετρήθηκαν με τους ASUS ROG ELITE, προσπαθώντας να διατηρήσουν το απόλυτο σκορ τους. Στο άλλο ματς, οι WiLD.CoolerMaster κέρδισαν στα χαρτιά ενάντια στους x25 eSports, οι οποίοι δεν εμφανίστηκαν.\nKliktech vs ASUS ROG ELITE\nΣτο πρώτο game, οι ASUS ήταν αυτοί που πήραν πλεονέκτημα από νωρίς, εξασφαλίζοντας το first blood και έχοντας 1K gold παραπάνω στο 10λεπτο. Όμως, λίγο αργότερα οι Kliktech έριξαν το πρώτο turret του παιχνιδιού (μετά από gank στο top lane) και ισοφάρισαν. Δείχνοντας καλύτερη ομαδικότητα, οι Kliktech ξεκίνησαν σιγά-σιγά να βγαίνουν όλο και πιο μπροστά. Μέχρι να φτάσει το παιχνίδι στα 20 λεπτά, κατάφεραν να έχουν 7.5K gold παραπάνω, ενώ επίσης έριξαν 4 turret χωρίς να χάσουν οι ίδιοι ούτε ένα.\nΠαρά το spawn του Baron, οι Kliktech δεν προσπάθησαν να τον διεκδικήσουν αμέσως. Συνέχισαν να πιέζουν τους ASUS, αποκτώντας όλο και μεγαλύτερο έλεγχο. Από το 26ο μέχρι το 28ο λεπτό έριξαν μεθοδικά και τα τρία inhibitor. Πήραν στο Baron pit, εξασφάλισαν το buff, και τελείωσαν το παιχνίδι λίγο αργότερα.\nΣτο δεύτερο game, οι Kliktech πήραν first blood Level 1 στο botlane και βγήκαν μπροστά από πολύ νωρίς. Το συνολικό πλεονέκτημα gold ήταν ήδη 1.5K στα 10 λεπτά. Έχοντας το πάνω χέρι, εξασφάλισαν πρώτο turret, ενώ επίσης έπαιρναν περισσότερα kills. Η διαφορά στο gold είχε μεγαλώσει στα 4K όταν έκανε spawn ο Baron.\nΣτο 26ο λεπτό, οι Kliktech κέρδισαν ξεκάθαρα ένα teamfight έξω από το Dragon pit, πετυχαίνοντας 4 kill προς 0. Στη συνέχεια πήραν τον Baron, κάτι που έφτασε τη διαφορά gold στα 10K. Με το baron buff στα χέρια τους, ξεκίνησαν τη πολιορκία. Μέσα στα επόμενα λεπτά διέλυσαν τη βάση των ASUS, αργά αλλά μεθοδικά. Στο 32ο λεπτό έγινε το τελευταίο teamfight. Αν και το ίδιο το teamfight έληξε 3 για 3, οι Kliktech επιτέθηκαν στο εκτεθειμένο Nexus και έκαναν το 2 – 0 στο series.\nΠρόγραμμα 11ης μέρας:\nΗ 11η και 12η ημέρα δεν θα ακολουθήσουν το τυπικό πρόγραμμα Δευτέρας και Πέμπτης, καθώς θα πραγματοποιηθούν αυτό το Σαββατοκύριακο.


Old Boy: Και μετά έξω χιόνιζε\nAt 10/27/2005 07:40:00 μ.μ., macmanus said...\nΈχεις καθαρά ρούχα για την παρέλαση αύριο ή να΄ρθω να σε τακτοποιήσω;\nAt 10/27/2005 07:45:00 μ.μ., Old Boy said...\nΈχει φροντίσει η μαμά. Ευχαριστώ.\nAt 10/27/2005 08:20:00 μ.μ., Ανώνυμος said...\nΣπάνιας ευαισθησίας κείμενο. Αν και έχουμε διαβάσει πολλά για τα θερινά σινεμά, που πεθαίνουν, νομίζω ότι μόνο μέσα από το βίωμα αντίστοιχων στιγμών μπορεί κάποιος να αναλογισθεί τι πεθαίνει μαζί με μια αίθουσα που κλείνει. Όταν ήμουν έφηβος, λίγο μετά τον ερχομό στην εξουσία του λαού, υπήρχαν, στο Πασαλιμάνι, από Σωτήρος μέχρι το ρολόι, πέντε σινεμά. Το Ολύμπιον, το λιγότερο διατηρημένο, το Παλλάς, το πιο παλιό, το Καπιτολ, το πλέον κυριλέ, το Σπλέντιντ (θερινή και χειμερινή αίθουσα) και το νεότερο αδελφάκι τους, το Απόλλων. Σήμερα δεν υπάρχει κανένα. Στη θέση τους Dunkin Donuts, Carrefour, Goody's, McDonalds και Swatch.\nΜόνο, κάποιος που σε έχει ζήσει μπορεί να κατάλαβει τι σημαίνει ο σινεμάς (κατά το θείο μου) για σένα. Και πάλι.\nAt 10/28/2005 04:58:00 μ.μ., Old Boy said...\nΚοίτα, τα σινεμά στον Πειραιά έκλεισαν για άλλο λόγο. Δεν τα σηκώνει η κουλτούρα της πόλης. Δεν μπορεί η Ολυμπιακούπολη να ασχολείται με άλλες δραστηριότητες. Μόνο με τον γάβρο.\nAt 10/28/2005 07:07:00 μ.μ., Ανώνυμος said...\nΚάτι αντίστοιχο συμβαίνει και στην Καλλιθέα. Οι ρωσίδες πουτάνες δεν σηκώνουν το Ποτέμκιν. Τους αρκεί λίγη βότκα.\nAt 10/28/2005 07:10:00 μ.μ., Old Boy said...\nAt 10/29/2005 06:25:00 π.μ., Ανώνυμος said...\nΑλήθειες. Και μια διόρθωση. Το goody's υπήρχε και δεν έφαγε τη θέση Κάπιτολ. Αυτό αντικαταστάθηκε από το ζυθεστιατόριον ΝΕΟΝ.\nAt 4/07/2006 06:32:00 μ.μ., none said...\nΜΕ ΣΥΓΚΙΝΗΣΕΣ.Σ'ΑΥΤΟΝ ΤΟ ΛΙΓΟ ΚΟΣΜΟ,ΕΣΥ,ΤΟΥΤΟ ΤΟ ΑΠΟΓΕΥΜΑ,ΜΟΥ ΕΔΩΣΕΣ ΤΟ ΠΟΛΥ.Σ'ΕΥΧΑΡΙΣΤΩ,ΕΙΛΙΚΡΙΝΑ...


Στο νοσοκομείο νοσηλεύεται ο Κώστας Βουτσάς - Eviathema.gr\nΕπιμέλεια EviaThema Newsroom 8 Φεβρουαρίου 2020, 16:05\nΣτο νοσοκομείο «Αττικό» νοσηλεύεται ο Κώστας Βουτσάς με λοίμωξη του αναπνευστικού. Ο αγαπημένος ηθοποιός μεταφέρθηκε στο νοσοκομείο χθες το απόγευμα. Ο 88 χρονος Κώστας Βουτσάς μέχρι και την περασμένη Κυριακή εμφανιζόταν στη σκηνή του θεάτρου Broadway στην παιδική παραστάση «Σταχτοπούτα» του Σαρλ Περώ.\nPrevious article “Ο Σύλλογος Εργαζομένων ΟΤΑ Ν. Ευβοίας και οι εργαζόμενοι στην τοπική αυτοδιοίκηση, δεν απειλούνται και δεν τρομοκρατούνται”\nNext article Το μοιραίο ελικόπτερο του Κόμπι δεν είχε μηχανικό πρόβλημα


Survivor – Νικολέτα Μαυρίδη: «Η Μαριαλένα τη γύρισε τη μπιφτέκα… είναι καψούρα με τον Σάκη» | TheCaller Survivor - Νικολέτα Μαυρίδη: «Η Μαριαλένα τη γύρισε τη μπιφτέκα... είναι καψούρα με τον Σάκη» - TheCaller\nSurvivor – Νικολέτα Μαυρίδη: «Η Μαριαλένα τη γύρισε τη μπιφτέκα… είναι καψούρα με τον Σάκη»\n«Όταν έφυγε ο Αλέξης, είδα έναν άλλο Τριαντάφυλλο.. σίγουρα επηρεαζόταν από εκείνον».\nΗ Νικολέτα Μαυρίδη πρόσθεσε επίσης: «Δεν μπορεί να παρεξηγηθεί κάποια συμπεριφορά γιατί ήμουν απέναντι σε όλους ίδια. Ο Ντάφυ έκανε πλάκα και έλεγε στη Μαριαλένα ότι χόρευα με τον Σάκη, αλλά δεν νομίζω ότι θα το παρεξηγούσε. Τι άλλο να τραβήξει η Μαριαλένα; Μπήκε ο Σάκης, μπήκε η Χριστίνα, να εμφανιστώ κι εγώ;\nΔεν έχω καταλάβει κάτι από την μεριά του Σάκη. Αν έκανε κάποια κίνηση, θα του το έκοβα εγώ. Ήμουν πιο συμμαζεμένη απέναντι στον Σάκη για να μην παρεξηγηθώ. Ο Σάκης είναι ωραίο παιδί, έχει έναν ιδιαίτερο χαρακτήρα. Δεν είναι ο τύπος του άντρα που μου ταιριάζει. Η Μαριαλένα τη γύρισε τη μπιφτέκα, ο Σάκης την έκανε να αλλάξει».\nΓια τον Αλέξη, τον Τριαντάφυλλο και τον Τζέιμς, η Νικολέτα Μαυρίδη είπε: «Όταν έφυγε ο Αλέξης, είδα έναν άλλο Τριαντάφυλλο, σίγουρα επηρεαζόταν από τον Αλέξη. Ο Αλέξης είχε ένα ρόλο. Μπορούσε να σε πουλήσει και να σε αγοράσει. Όταν είδα τον Τριαντάφυλλο στο ατομικό, σταυροκοπιόμουν. Λέω μας κοροϊδεύει όλους. Ο Νίκος ήταν από τα πιο αληθινά παιδιά, δεν μασούσε ποτέ τα λόγια του. Όταν μπήκα στο παιχνίδι είπα στον Τζέιμς ότι ήσουν ο πιο σπαστικός παίκτης για μένα. Μετά την ένωση είπα ότι τον παρεξήγησα τον Τζέιμς.\nΌταν έφυγε ο Αλέξης, σοκαρίστηκα. Ήταν σαν να ήθελαν απλά την υποστήριξη των amigos για να φύγει ο Αλέξης. Ο Τζέιμς ήταν ένας μικρός Αλέξης Παππάς, άλλαξε εντελώς. Με σόκαρε η επίθεση που έκανε ο Τζέιμς στον Ηλία, ενώ τον είχε υποστηρίξει. Με το που έφυγε ο Αλέξης, ο Τζέιμς έγινε ένας άλλος, σα να πήρε τα ηνία. Για μένα νικητής είναι ο Ηλίας, δεν υπάρχει καλύτερο πλάσμα».


Πασχαλινή εκδήλωση 2015 : oSettlers.com – The Settlers Online\nπλοήγηση: σπίτι › Βοήθεια › Παράθυρο Εκδήλωσης › Πασχαλινή εκδήλωση 2015\nΚαι ξέρετε τι σημαίνει αυτό! Σύντομα θα αρχίσει το κυνήγι Πασχαλινών αυγών. Όπως και στις προηγούμενες χρονιές, κατά τη διάρκεια των διακοπών θα μπορέσετε να μαζέψετε Πασχαλινά αυγά, τα οποία μπορείτε να χρησιμοποιήσετε στο κατάστημα, για να αγοράσετε ειδικά αντικείμενα. Όμως αυτήν τη φορά υπάρχει μία μεγάλη διαφορά\nΗ τελευταία Πασχαλινή μόδα είναι ρίγες αντί για βούλες. Οπότε για να ακολουθήσει τις τάσεις της μόδας, το Πασχαλινό λαγουδάκι αποφάσισε να κρύψει Ριγέ Αυγά (1). Όποιος μπορέσει να βρει τα περισσότερα Ριγέ Αυγά, θα κερδίσει φανταστικές ανταμοιβές (2).\nΜπορείτε να βρείτε τα Ριγέ Αυγά με τους ακόλουθους τρόπους (3)\n– Ολοκληρώνοντας τις εβδομαδιαίες αλυσιδωτές αναζητήσεις, αν είστε επίπεδο 17 και πάνω\n– Συλλέγοντας Ριγέ Αυγά στη ζώνη σπιτιού σας\n– Πάρτε τα ως λεία σε περιπέτειες\n– Πάρτε τα ως λεία σε αποστολές\nΕπίσης αυτό το Πάσχα το Πασχαλινό λαγουδάκι ανταμείβει τους πιο πιστούς του φίλους και υποστηρικτές με ένα ειδικό κτίριο κατοικίας (4). Μπορείτε να πάρετε το κτίριο αν ολοκληρώσετε την αναζήτηση «Για τους πιο πιστούς μου Κυνηγούς Αυγών». Τώρα είναι ακόμα πολύ μικρό. Αλλά αν καταφέρετε να μαζέψετε πολλούς βαθμούς επιτευγμάτων από τα ολοκαίνουρια επιτεύγματα του Πάσχα 2015, θα μπορέσετε να το αναβαθμίσετε και να φιλοξενήσετε όλο και περισσότερους κατοίκους. Μόνο οι καλύτεροι θα καταφέρουν να υλοποιήσουν τη μέγιστη αναβάθμιση.


Q & A: Φυσιολογικός τοκετός ή καισαρική; - all4mama\nΑρχική » Εγκυμοσύνη » Τοκετός » Q & A: Φυσιολογικός τοκετός ή καισαρική;\nΟι πιο συχνές ερωτήσεις για τον φυσιολογικό τοκετό και την καισαρική!\n- Στην Ελλάδα πραγματοποιούνται περισσότερες Καισαρικές τομές απ' ότι θα έπρεπε;\nΟ τρόπος επιλογής γέννησης ενός παιδιού είναι ο φυσιολογικός τοκετός. Η Καισαρική γίνεται για καθαρά ιατρικούς λόγους. Βέβαια σε ανεπτυγμένες χώρες όπως η Ελλάδα το ποσοτό των Καισαρικών τείνει να αυξηθεί καθώς όλο και περισσότερες μητέρες προτιμούν να αποφύγουν την οδυνηρή όπως νομίζουν διαδικασία του Φυσιολογικού τοκετού.\n- Ποιές είναι οι πιθανές επιπλοκές της Καισαρικής ;\nΌπως κάθε επέμβαση η Καισαρική έχει ρίσκο αυξημένης αιμορραγίας, μετεγχειρητικής λοίμωξης και βέβαια εν τω βάθει φλεβικής θρόμβωσης ή πνευμονικής εμβολής. Ασφαλώς να ξεκαθαρίσουμε πως και ο Φυσιολογικός τοκετός εμπεριέχει τους κινδύνους αυτούς, αλλά σε πολύ μικρότερο ποσοστό.\n- Σε ποιές περιπτώσεις η Καισαρική είναι προτιμότερη από τον Φυσιολογικό τοκετό;\nΑυτό μπορεί να συμβεί σε πολλές περιπτώσεις. Ενδειτικά αναφέρω την πολύδυμη κύηση, τον πρόδρομο πλακούντα, την ανώμαλη προβολή του εμβρύου ή την επιβεβλημένη γέννηση ενός πρόωρου βρέφους .\n- Ποιά είναι η αλήθεια σχετικά με την επισκληρίδιο αναισθησία;\nΗ επισκληρίδιος αναισθησία είναι ιδιαίτερα αποτελεσματική και εμπεριέχει ελάχιστους κινδύνους. Αυτή τη στιγμή πραγματοποιούνται μελέτες για να αποδειχθεί αν τελικά οδηγεί σε αυξημένο ποσοστό Καισαρικων τομών.\n- Τι επιλογές έχει μια μητέρα που εχει ήδη κάνει μια Καισαρική τομή;\nΜια γυναίκα που έχει ήδη μια καισαρική τομή στο ιστορικό της, αν επιλέξει τη δοκιμασία γέννησης με φυσιολογικό τοκετό έχει πιθανότητες επιτυχίας μέχρι και 80%. Φυσικά απαιτείται αυξημένη εγρήγορση για πιθανές επιπλοκές. Να σημειώσω πως έχουν καταγραφεί φυσιολογικοί τοκετοί ακόμα και μετά από τρεις Καισαρικές.\n- Τι ισχύει τελικά σχετικά με τον τραυματισμό των μυών της πυέλου με τον Φυσιολογικό τοκετό;\nOι μυς της πυέλου, αυτοί δηλαδή που συγκρατούν την μήτρα, τον κόλπο, την ουροδόχο κύστη και την κατώτερη μοίρα του εντέρου επηρεάζονται από την κύηση και τον τοκετό. Υπάρχουν δυο διαφορετικές σχολές: η πρώτη υποστηρίζει πως η βλάβη των μυών λαμβάνει χώρα καθόλη τη διάρκεια της κύησης με πιθανά συνεπακόλουθα την ακράτεια ούρων ή/και κοπράνων και τηνπρόπτωση της μήτρας ή του κόλπου. Η δεύτερη υποστηρίζει πως για όλα αυτά ευθύνεται το στρες του τοκετού.\n- Οι μητέρες που είχαν τραυματικό τοκετό πρέπει στο μέλλον να γεννούν με Καισαρική τομή;\n- Τι γίνεται με το κόστος;\nΗ Καισαρική κοστίζει σαφώς περισσότερο τόσο άμεσα όσο και έμμεσα. Πέρα από το κόστος της επέμβασης αυτής καθ' εαυτής πρέπει να υπολογίσουμε το προσωπικό του χειρουργείου, τα νοσήλεια, τη φαρμακευτική αγωγή και τις πιθανές επιπλοκές. Βέβαια αν τίθεται θέμα ζωής του βρέφους δεν σκεφτόμαστε το κόστος.\n- Πως πρέπει να γεννιούνται τα παιδιά με ισχιακή προβολή;\nΜια μεγάλη διεθνής έρευνα στην οποία συμμετείχε και η Ελλάδα έλυσε πιθανώς οριστικά αυτό το ζήτημα αποδεικνύοντας πως ο πιο ασφαλής τρόπος για το βρέφος είναι η εκλεκτική Καισαρική τομή.\n- Εσείς πως θα θέλατε να γεννήσει η σύζυγός σας;\nΤο βασικό δεν είναι τι θέλω εγώ ή η σύζυγός μου,αλλά ποιος είναι ο πιό ασφαλής τρόπος για εκείνην και το παιδί μας. Ο κόσμος πρέπει να καταλάβει πως δεν γεννά με Καισαρική ή Φυσιολογικό τοκετό επειδή έτσι το θέλει ο Μαιευτήρας, αλλά επειδή είναι ιατρικώς ενδεδειγμένο.\nαναισθησία, βρέφος, γέννηση, γυναικολόγος, έμβρυο, επισκληρίδιος, ισχιακή, καισαρική, κίνδυνος, προβολή, τοκετός, τομή, φυσιολογικός\nQ&A: "Πόσο νερό πρέπει να πίνει το παιδί μου ;"


Γιατί δεν έχει ψάρια; | LureΒites\tΓιατί δεν έχει ψάρια; - LureΒites\nby Γιώργος Φενερλής , 27/05/2015\nΜεγάλο ερώτημα και απασχολεί πολύ κόσμο! Το σίγουρο είναι πως για τον Έλληνα ψαρά πάντα θα φταίνε οι άλλοι…\nΣημασία δεν έχει ποιος συμμετείχε σε αυτήν την συζήτηση και ποιος πόσταρε την ψαριά. Τέτοιες συζητήσεις γίνονται καθημερινά ανάμεσα στους ψαράδες της χώρας μας. Αυτό που έχει σημασία είναι να καταλάβουμε ότι οι νοοτροπία μας είναι μοναδική στον κόσμο! Όλοι έχουμε κάνει υπερψαριές αλλά όταν μετά δεν έχει τίποτα τότε πάντα φταίνε οι άλλοι. Είμαστε άπαιχτοι!


Ε.Ε.: 525 εκατ. ευρώ για ασφάλεια - άμυνα\n20 Μαρτίου 2019 - 07:53\nΠρογράμματα εργασίας για τη συγχρηματοδότηση κοινών αμυντικών βιομηχανικών έργων, ύψους 500 εκατομμυρίων ευρώ και ερευνητικών έργων 25 εκατομμυρίων ευρώ, ενέκρινε η Κομισιόν, για τη διετία 2019-2020.\nΌπως αναφέρεται σε γραπτή ανακοίνωση, η Κομισιόν «καταβάλλει μία άνευ προηγουμένου προσπάθεια για την προστασία και την υπεράσπιση των Ευρωπαίων. Αρχής γενομένης από το 2021, ένα ολοκληρωμένο Ευρωπαϊκό Ταμείο Άμυνας θα προωθεί μια καινοτόμο και ανταγωνιστική βιομηχανική βάση στον τομέα της άμυνας και θα συμβάλλει στη στρατηγική αυτονομία της Ε.Ε.».\nΜιλώντας στο πλαίσιο συνέντευξης Τύπου, η Επίτροπος για την Εσωτερική Αγορά Ελζμπιέτα Μπιενκόφσκα διευκρίνισε ότι το ΝΑΤΟ είναι ενήμερο για το κάθε βήμα και ότι η ενίσχυση της ασφάλειας στην Ε.Ε. ενισχύει και τη Βορειοατλαντική Συμμαχία.\nΗ Επιτροπή θα δημοσιεύσει 9 προσκλήσεις υποβολής προτάσεων για το 2019 και 12 για το 2020, οι οποίες θα καλύψουν τομείς προτεραιότητας σε όλα τα πεδία – εναέριο, χερσαίο, θαλάσσιο, στον κυβερνοχώρο και στο διάστημα:\n- «Παροχή δυνατοτήτων διεξαγωγής επιχειρήσεων, προστασίας και κινητικότητας των στρατιωτικών δυνάμεων: 80 εκατ. ευρώ διατίθενται για την ανάπτυξη ικανοτήτων ανίχνευσης απειλών χρήσης χημικών, βιολογικών, ακτινολογικών και πυρηνικών μέσων ή συστημάτων για την αντιμετώπιση δρόνων.\n- Πληροφορίες, ασφαλείς επικοινωνίες-κυβερνοχώρος: 182 εκατ. ευρώ θα καλύψουν τις συνιστώσες της επιχειρησιακής επίγνωσης και της άμυνας στον κυβερνοχώρο, της επιχειρησιακής επίγνωσης και των ικανοτήτων έγκαιρης προειδοποίησης στο διάστημα, καθώς και τις ικανότητες θαλάσσιας επιτήρησης.\n- Ικανότητα πραγματοποίησης επιχειρήσεων υψηλής έντασης: 71 εκατ. ευρώ θα στηρίξουν την αναβάθμιση ή την ανάπτυξη της επόμενης γενιάς χερσαίων ικανοτήτων πληγμάτων ακριβείας, ικανοτήτων χερσαίων πολεμικών επιχειρήσεων, ικανοτήτων εναέριων πολεμικών επιχειρήσεων και μελλοντικών ναυτικών συστημάτων.\n- Καινοτόμες αμυντικές τεχνολογίες - ΜμΕ: 27 εκατ. ευρώ θα στηρίξουν λύσεις στους επιμέρους τομείς της τεχνητής νοημοσύνης, της εικονικής πραγματικότητας και των τεχνολογιών στον κυβερνοχώρο, καθώς και τις ΜμΕ.\n- Επιπλέον, δύο έργα προτάθηκαν για απευθείας ανάθεση: 100 εκατ. ευρώ για τη στήριξη της ανάπτυξης του Eurodrone, ενός καίριας σημασίας έργου για τη στρατηγική αυτονομία της Ευρώπης, και 37 εκατ. ευρώ για τη στήριξη των διαλειτουργικών και ασφαλών στρατιωτικών επικοινωνιών ESSOR».\nΟι επιλέξιμες κοινοπραξίες μπορούν να υποβάλουν προτάσεις για τις προσκλήσεις υποβολής προτάσεων του 2019 έως το τέλος Αυγούστου. Τα πρώτα έργα θα επιλεγούν πριν από το τέλος του 2019 και θα ακολουθήσει η επίσημη υπογραφή των συμφωνιών επιχορήγησης.


«Μονομαχία» στο ελ... γλάσο! | ΔΗΜΟΚΡΑΤΙΑ\n«Μονομαχία» στο ελ… γλάσο!\nΕχω ένα μυστικό κρυμμένο στης καρδιάς τα βάθη, κανείς δεν θα το μάθει και ποτέ δεν θα το πω… Αμ δε! Αυτό που δεν ήθελε με τίποτα να συμβεί το Mega τελικά δεν το απέφυγε. Ποιο; Να πληροφορηθούμε τα ονόματα των παικτών του «MasterChef» που θα βρεθούν στον τελικό. Αλλά πόσο καλά κρυμμένη να κρατήσεις μία είδηση σε ένα ριάλιτι μαγειρικής που… «παράβρασε» περιμένοντας πότε θα κάνει τελικά πρεμιέρα; Με λίγα λόγια… σας αποκαλύπτουμε τους δύο φιναλίστ.\nΠοιοι θα είναι εκείνοι που θα βρεθούν να διεκδικούν τον τίτλο του «MasterChef 2»;\nΟ τελικός και αυτή τη φορά είναι ανδρική υπόθεση. Ο Κωστής Καμπάς και ο Μπάμπης Κουντούρης είναι εκείνοι που θα ξανασυναντηθούν έπειτα από πολύ καιρό στο πλατό της εκπομπής για μία τελευταία φορά. Τα γυρίσματα θα γίνουν μόλις δύο εβδομάδες πριν από την προβολή του τελευταίου επεισοδίου προκειμένου να διασωθεί ό,τι έχει απομείνει… δηλαδή το όνομα του νικητή που θα κερδίσει τον τίτλο και 50.000 ευρώ.\nΚαι οι δύο παίκτες δεν έχουν δημιουργήσει κάποια ίντριγκα στο παιχνίδι ούτε έχουν ξεχωρίσει ιδιαίτερα ακόμη. Για να τους γνωρίσετε λίγο καλύτερα, σας αναφέρουμε ότι ο Μπάμπης Κουντούρης έχει κυριολεκτικά μπαμπά ζαχαροπλάστη, αγαπά τη γαλλική κουζίνα, το αγαπημένο του συστατικό είναι η μαντζουράνα και οι σπεσιαλιτέ του είναι οι σάλτσες. Ο Κωστής Καμπάς λατρεύει τη… βιετναμέζικη κουζίνα, η σπεσιαλιτέ του είναι η πάπια Πεκίνου και δεν θα έλεγε όχι σε μία πρόταση για δική του μαγειρική εκπομπή.\nΕξαλλοι, οι αρμόδιοι στο κανάλι δεν μπορούν να πιστέψουν ότι, προτού ακόμη φτάσει στα μέσα προβολής του το πολυαναμενόμενο πρότζεκτ τους, χάνει τη δυναμική του σασπένς και της έκπληξης για τα πρόσωπα που θα βρεθούν στην τελική ευθεία.\nΤο ίδιο είχε συμβεί και στον πρώτο κύκλο της παραγωγής, καθώς είχαν μαθευτεί νωρίτερα τα ονόματα του Μιχάλη Καλαβρυνού και του Ακη Πετρετζίκη. Οπως και τότε έτσι και τώρα, το κανάλι δεν έχει μπει στη διαδικασία να τα διαψεύσει, ενισχύοντας τις φήμες για όσα λέγονται. Σύμφωνα όμως με πληροφορίες, δεν πρόκειται μόνο για εικασίες, αλλά για γεγονός.\nΠάντως, αυτά δεν είναι τα μοναδικά προβλήματα του Mega. O νέος πονοκέφαλος που έχει να αντιμετωπίσει το κανάλι είναι να «ανακαλύψει» τους 25 υποψηφίους που πήραν μέρος στον διαγωνισμό για το τελευταίο γύρισμα. Και δεν είναι καθόλου εύκολο γιατί κάποιοι από αυτούς βρίσκονται είτε εκτός Ελλάδος είτε εκτός Αθηνών και άλλοι, πάλι, εργάζονται ή ψάχνουν για εργασία. Εν ολίγοις, οι παίκτες του «MasterChef» έχουν… σκορπίσει.\nΟπως και να ’χει, το νερό έχει μπει στο αυλάκι και ο τελικός, με όλα του τα προβλήματα και τα παράδοξα, θα γυριστεί. Τώρα ποιος θα είναι ο επόμενος «MasterChef» δεν μένει πάρα να το δούμε!\nΠονοκέφαλος η «αλλαγή» των διαγωνιζομένων\nΤο θέμα που προκύπτει με την επιστροφή τους, εφόσον καταφέρουν να παρευρεθούν στον τελικό, είναι η εμφάνισή τους. Μέσα σε ενάμιση χρόνο πολλά έχουν αλλάξει, μέσα σε αυτά και η εξωτερική τους εικόνα. Οι διαφορές τους θα είναι αισθητές και η παραγωγή δεν ξέρει πώς να τις χειριστεί. Γιατί ναι μεν οι τηλεθεατές θα βλέπουν το ίδιο πρόσωπο και η Μαίρη Συνατσάκη μπορεί να εξηγήσει ότι έχει περάσει καιρός από τα γυρίσματα, αλλά οι τηλεθεατές θα βλέπουν ένα πρόσωπο το οποίο ίσως σε κάποιες περιπτώσεις δεν θα είναι άμεσα αναγνωρίσιμο. Μερικά περιττά κιλά, μια αλλαγή στην κόμμωση ή στο χρώμα των μαλλιών είναι αρκετά για να αλλάξει κάποιος εμφάνιση. Ακόμη και ο Λευτέρης Λαζάρου έχει χάσει 12 ολόκληρα κιλά από τον καιρό των γυρισμάτων.


Έτοιμο το Razer:Blade, αρχίζει η διάθεση πριν τα Χριστούγεννα | unregistered.gr\nΈτοιμο το Razer:Blade, αρχίζει η διάθεση πριν τα Χριστούγεννα\nTags: iwant, laptop, netbook, Razer, Razer Blade, ssd\nΤο Blade της Razer αρχικά ήταν απλά ένα concept PC, ένα “πείραμα” της Razer, γνωστής για τα gaming mice (και τώρα πια πληκτρολόγια, joypads και ακουστικά) που παράγει. Τα θετικότατα σχόλια όσων το είδαν από κοντά, όμως, έπεισαν την εταιρεία να το υλοποιήσει ως “πραγματικό μηχάνημα”, και έτσι μέχρι σήμερα γνωρίζαμε πως κάποια στιγμή θα έφτανε στην αγορά – μα το “πότε” παρέμενε μυστήριο. Τώρα, σύμφωνα με το Kotaku, το Blade έχει ήδη βρεθεί στα χέρια “λίγων και εκλεκτών” – στελεχών της Razer, “γνωστών” της καθώς και ατόμων “σε υψηλές θέσεις” σε διάφορες εταιρείες gaming. Και σύντομα θα μπορεί να βρεθεί και στα δικά μας χεράκια.\nΌπως αποκάλυψε το Kotaku, το Blade θα είναι στο πολύ-πολύ κοντινό μέλλον (όπως λέμε “εντός ημερών”) θα είναι διαθέσιμο για προπαραγγελία, αφού η εταιρεία σκοπεύει το… “μαγικό μηχανάκι” της να φτάσει στα χέρια των αγοραστών του μέχρι το τέλος του έτους – ή, έστω, με μια ελάχιστη καθυστέρηση, που όμως να μην ξεφεύγει και πολύ από την περίοδο των εορτών. Δυστυχώς, όμως, το “να φτάσει και στα δικά μας χέρια” μάλλον είναι κάτι το… σχετικό. “Όνειρο θερινής χειμερινής νυκτός” θα λέγαμε, αφού το κόστος του ανέρχεται στα $2,799, όντας ένα υπερπλήρες laptop με ικανότητες αντίστοιχες ενός desktop PC.\nΓια να… γλυκάνει λιγάκι τον πόνο, η Razer αντικατέστησε το σκληρό δίσκο που θα συνόδευε το Blade, χωρητικότητας 320GB, με έναν μικρότερο μεν, πολύ ταχύτερο δε SSD στα 256GBs. Σε αυτό μάλλον βοήθησε βέβαια και η άνοδος του κόστους των σκληρών δίσκων.\nΤα Windows 8 σκοτώνουν τα PCs;!\nDell Venue 8 Pro: Windows mini tablet της προκοπής\nΌταν ο Andy ερωτεύτηκε την Amiga\nΝέο update για τα Windows 7 και 8 "σε ετοιμάζει" για τον ερχομό των 10


BUZZLIFE, 03/03/2020 (τελευταία ενημέρωση 8:56)\nΓια να αποφύγουμε τυχόν παρεξηγήσεις, είμαστε όλοι σεξουαλικά όντα. Απλώς κάποιων το μυαλό πάει λιγάκι παραπέρα. Από την άλλη, υπάρχουν κι εκείνοι που θέλουν λιγουλάκι σπρώξιμο προς τη «βρώμικη» κατεύθυνση για να πάρουν μπρος. Δεκτά όλα.\nΗ επιτυχία είναι δεδομένη και καμία βοήθεια τέτοια δε θα χρειαστεί, αν το αντικείμενο του πόθου σου ανήκει σε ένα από τα τρία ζώδια που ακολουθούν. Γιατί πολύ απλά, «το έχουν» από μόνοι τους!\nΚλασσικά και εικονογραφημένα – όπου υπάρχει καπνός υπάρχει και φωτιά. Δε θεωρείται τυχαία η duracell του ζωδιακού, οπότε να ξέρεις σίγουρα πως όταν δουν κάτι που τους αρέσει, αυτομάτως το γδύνουν με τα μάτια τους. Και μετά με συνοπτικές διαδικασίες περνούν στο «πώς θα ήταν άραγε μαζί μου στο κρεβάτι;», «πόσο συχνά κάνει σεξ;», «πόσες στάσεις να ξέρει άραγε;», «πώς να μυρίζει το κορμί του;» και πάει λέγοντας. Χωρίς καν να έχουν πει ένα απλό «γεια». That escalated quickly…\nΤο απόλυτο «ψώνιο» του ζωδιακού θεωρεί το σεξ κάτι σαν παράσταση στην οποία οφείλει να πρωταγωνιστήσει και δη να μην απογοητεύσει το κοινό του, εσένα στην προκειμένη. Ο Λέων είναι μόνιμα παθιασμένος με τα πάντα και θα κάνει ό,τι μπορεί για να φέρει εις πέρας την εκάστοτε «αποστολή» που αναλαμβάνει. Την ίδια στάση (#διπλής) διατηρεί και με το σεξ. Δεν απογοητεύει. Για κανένα λόγο.\nΕίναι φύσει ανταγωνιστικός, τις περισσότερες φορές με τον εαυτό του. Στο σεξ δηλαδή, πάλι τον εαυτό του πάντα προσπαθεί να ξεπεράσει και για να θεωρήσει εαυτό νικητή σε αυτήν τη διαδικασία, πρέπει όπως και δήποτε να μείνει ευχαριστημένος ο παρτενέρ του. Δοκιμάζει τα πάντα, η φαντασία του οργιάζει… Μπορεί να κρεμαστεί ακόμα κι από το ταβάνι ή να κάνει ό,τι ακροβατικό του κατέβει, αρκεί να κατοχυρώσει τον τίτλο του καλύτερου στην καρδιά σου.\nΜαθαίνει αντιπάλους στο Nations League η Εθνική ΚύπρουΟ δρόπης της Κύπρου (web tv)


Ζημιές έως και 100% σε καλλιέργειες στον Αλμυρό από τις ισχυρές βροχοπτώσεις\nΤο πρόγραμμα δακοκτονίας στη Μαγνησία την επόμενη εβδομάδα\nΑναζητείται κρατούμενος που δεν επέστρεψε από άδεια στην Κασσαβέτεια\nΤελευταία ενημέρωση: 2017-05-28, 17:15:57\nΜετά από τις υψηλές βροχοπτώσεις και χαλαζόπτωση το απόγευμα της Παρασκευής στην περιοχή Αλμυρού, κλιμάκιο της Περιφέρειας Θεσσαλίας αποτελούμενο από τον Θεματικό Αντιπεριφερειάρχη Θεσσαλίας κ. Βασίλη Χατζόπουλο τον προϊστάμενο του γραφείου της Δ/νσης Αγροτικής Ανάπτυξης και Κτηνιατρικής Αλμυρού κ. Χρήστο Παπαβασιλείου και τους γεωπόνους του τοπικού γραφείου επισκέφθηκαν τις πληγείσες περιοχές συνοδευόμενοι από το Δήμαρχο Αλμυρού κ. Δημήτρη Εσερίδη και τους δύο αντιδημάρχους του Δ. Αλμυρού κ. Αριστείδη Καραγιώργο και Κωνσταντίνο Νικοβιώτη.\nΌπως αναφέρουν σε ανακοίνωσή τους, διαπίστωσαν ότι οι ζημιές από τη χαλαζόπτωση είναι ελάχιστες έως μηδαμηνές, ζημιές παρατηρήθηκαν μόνο από τις ισχυρές και συνεχιζόμενες βροχοπτώσεις κυρίως στα ψυχανθή (βίκος, φακές) σε έκταση 4.000 στρ. και σε ποσοστά ζημίας από 80%-100%. Στην καλλιέργεια του τσαγιού του βουνού σε ποσοστά 50% - 80% και σε έκταση 600 στρ.\nΓενικότερα ζημιές από τις συνεχιζόμενες ισχυρές βροχοπτώσεις έχουν υποστεί τα σιτηρά, όσον αφορά τη μείωση του ειδικού βάρους και της ποιότητας του καρπού τόσο στα σιτάρια όσο και στα κριθάρια. Στις καλλιέργειες του βαμβακιού δεν έχουμε ζημιές και συστήθηκε στους βαμβακοπαραγωγούς να σκαλίσουν τα βαμβάκια με τα σκαλιστήρια τους για να μειωθεί η υγρασία και να ζεσταθεί γρήγορα το έδαφος. Σε κάθε περίπτωση ενημέρωσαν τους παραγωγούς ότι μπορούν να δηλώσουν τις τυχόν ζημίες τους στον ΕΛΓΑ μέσα σε ένα δωδεκαήμερο από την ημερομηνία αναγγελίας συμβάντος την οποία έκανε ήδη ο Δήμος Αλμυρού.\nΤέλος το κλιμάκιο παρατήρησε σοβαρές ζημιές από τις συνεχιζόμενες ισχυρές βροχοπτώσεις στις υποδομές στην ευρύτερη περιοχή του Δήμου Αλμυρού και κυρίως στην αγροτική οδοποιία.


Τρόπος χρήσης ενός αρχείου καταγραφής του προγράμματος Εγκατάστασης (Setup) του Office 2000 για την αντιμετώπιση προβλημάτων του προγράμματος Εγκατάστασης (Setup) του Office\nΔιάνυσμα συσχέτισης: 9z5bYP1Sj5NUZGwSFDGZRs.0\nΓια την έκδοση αυτού του άρθρου που αφορά το Microsoft Office 2003, ανατρέξτε στο άρθρο\nΓια μια έκδοση αυτού του άρθρου που αφορά το Microsoft Office XP, ανατρέξτε στο άρθρο\nΠεριστασιακά, προκύπτει ένα σφάλμα με το πρόγραμμα Εγκατάστασης (Setup) του Office και ενδέχεται να εμφανιστεί ή να μην εμφανιστεί ένα μήνυμα λάθους. Και στις δύο περιπτώσεις, ίσως χρειαστεί να χρησιμοποιήσετε ένα αρχείο καταγραφής του προγράμματος Εγκατάστασης, για να προσδιορίσετε το ζήτημα που προκύπτει.\nΣε αυτό το άρθρο περιγράφονται μερικές τεχνικές για την ερμηνεία των πληροφοριών που περιέχονται σε αρχεία καταγραφής του προγράμματος Εγκατάστασης (Setup). Τα θέματα παρουσιάζονται στη σειρά με την οποία θέλετε να χρησιμοποιήσετε κάθε τεχνική. Σε αυτό το άρθρο δεν καλύπτονται όλες οι καταστάσεις που ενδέχεται να αντιμετωπίσετε, αλλά περιγράφονται αρκετά παραδείγματα, στα οποία το ζήτημα του προγράμματος Εγκατάστασης επιλύεται με την ερμηνεία ενός αρχείου καταγραφής του προγράμματος Εγκατάστασης.\nΤρόπος δημιουργίας ενός αρχείου καταγραφής\nΑπό προεπιλογή, το πρόγραμμα Εγκατάστασης (Setup) του Office δημιουργεί δύο αρχεία καταγραφής κατά τη διαδικασία εγκατάστασης, ένα για το αρχείο Setup.exe και ένα για τον Windows Installer (Msiexec.exe). Τα αρχεία καταγραφής δημιουργούνται στο φάκελο \_Temp και έχουν ονόματα παρόμοια με τα ακόλουθα:\nΑρχείο καταγραφής για     Όνομα αρχείου καταγραφής\nSetup.exe                 Office 2000 <έκδοση> Setup(####).txt\nWindows Installer         Office 2000 <έκδοση> Setup(####)_MsiExec.txt\nόπου <έκδοση> είναι η έκδοση του Office που εγκαθιστάτε. Για παράδειγμα, αυτά τα αρχεία μπορεί να είναι:\nΟι χαρακτήρες #### στα ονόματα των αρχείων καταγραφής είναι αριθμοί που αρχίζουν με 0002. Αυξάνονται κατά 2, αν πρέπει να εκτελέσετε το πρόγραμμα Εγκατάστασης (Setup) πολλές φορές. Συνεπώς, το αρχείο καταγραφής με τον μεγαλύτερο αριθμό είναι το αρχείο καταγραφής που δημιουργήθηκε την τελευταία φορά που εκτελέσατε το πρόγραμμα Εγκατάστασης.\nΑν θέλετε να δημιουργήσετε ένα πολύ λεπτομερές αρχείο καταγραφής για τον Windows Installer, μπορείτε να χρησιμοποιήσετε την παράμετρο λεπτομερούς καταγραφής v για το διακόπτη /L. Ωστόσο, αν δημιουργήσετε ένα λεπτομερές αρχείο καταγραφής, το προεπιλεγμένο αρχείο καταγραφής του προγράμματος Εγκατάστασης (Setup) μετατρέπεται σε συνοπτική έκδοση και δεν δημιουργείται το προεπιλεγμένο αρχείο καταγραφής για τον Windows Installer.\nΓια πρόσθετες πληροφορίες σχετικά με τις επιλογές καταγραφής του προγράμματος Εγκατάστασης (Setup), κάντε κλικ στον αριθμό του άρθρου παρακάτω, για να προβάλετε το άρθρο της Γνωσιακής Βάσης της Microsoft (Knowledge Base):\n230861 OFF2000: Τρόπος προσαρμογής των επιλογών καταγραφής για το πρόγραμμα Εγκατάστασης (Setup) του Office\nΤρόπος ερμηνείας των αρχείων καταγραφής\nΑνάλογα με το ζήτημα που αντιμετωπίζετε, μπορεί να χρειαστεί να προβάλετε το αρχείο καταγραφής για το πρόγραμμα Εγκατάστασης (Setup), το αρχείο καταγραφής για τον Windows Installer ή ένα λεπτομερές αρχείο καταγραφής.\nΑρχεία καταγραφής για το πρόγραμμα Εγκατάστασης (Setup)\nΤο αρχείο καταγραφής για το Setup.exe είναι πολύ μικρό σε σύγκριση με το αρχείο καταγραφής για τον Windows Installer. Αυτό συμβαίνει επειδή ο αριθμός των εργασιών που εκτελούνται από το Setup.exe περιορίζεται σε ενέργειες όπως:\nΑνάγνωση του αρχείου Setup.ini.\nΑνάλυση της γραμμής εντολών για ιδιότητες και διακόπτες που πρέπει να διαβιβαστούν στον Windows Installer.\nΕπαλήθευση της χρήσης του σωστού λειτουργικού συστήματος και του κατάλληλου Service Pack.\nΈλεγχος της έκδοσης του αρχείου Msi.dll.\nΕκκίνηση του Instmsi(w).exe για την εγκατάσταση του Windows Installer (αν απαιτείται).\nΈλεγχος της έκδοσης του Internet Explorer.\nΈλεγχος της έκδοσης των γραμματοσειρών Tahoma και TahomaBD.\nΜια εργασία του Setup.exe είναι η εγκατάσταση του Windows Installer. Αν αυτή η διαδικασία αποτύχει, το Setup.exe δεν είναι δυνατό να μεταβιβάσει τον έλεγχο στο Msiexec.exe, το κύριο εκτελέσιμο αρχείο του Windows Installer. Ακολουθούν μερικά από τα μηνύματα λάθους που ενδέχεται να εμφανιστούν κατά την εγκατάσταση, αν προκύψει κάποιο σφάλμα με την εγκατάσταση του Windows Installer:\nΓια την εγκατάσταση αυτού του προϊόντος απαιτείται ο Windows Installer. Παρουσιάστηκε σφάλμα κατά την εγκατάσταση ή την αναβάθμιση του Windows Installer.\n(Installing this product requires the Windows Installer. An error occurred when installing or upgrading the Windows Installer.)\nΕνημερώθηκε ο Windows Installer στο σύστημά σας. Πρέπει να κάνετε επανεκκίνηση για να ολοκληρωθεί αυτή η ενημέρωση. Μετά την επανεκκίνηση του συστήματος, εκτελέστε ξανά το πρόγραμμα Εγκατάστασης για να συνεχιστεί η εγκατάσταση του Microsoft Office 2000.\n(The Windows Installer on your system was updated. You need to reboot to complete this update. After your system restarts, re-run setup to continue Microsoft Office 2000 setup.)\nΣε αυτήν την περίπτωση, θα πρέπει να εξετάσετε πρώτα το αρχείο καταγραφής για το πρόγραμμα Εγκατάστασης. Αν παρουσιαστεί οποιοδήποτε από αυτά τα μηνύματα λάθους, το αρχείο καταγραφής ενδέχεται αντίστοιχα να περιέχει κείμενο όμοιο με αυτό που ακολουθεί:\nΑυτή η κλήση στο Instmsi.exe απέτυχε, επειδή η γραμμή που ακολουθεί την επιτυχημένη εκτέλεση του Instmsi.exe πρέπει να είναι\nΑυτή η ενέργεια απέτυχε για λάβει την έκδοση του Instmsi.exe σε ένα κοινόχρηστο στοιχείο δικτύου. Μπορεί να υπάρχουν προβλήματα στο δίκτυο, το αρχείο Instmsi.exe μπορεί να είναι κατεστραμμένο στο κοινόχρηστο στοιχείο δικτύου ή μπορεί να υπάρχει μια διένεξη λογισμικού με το πρόγραμμα Εγκατάστασης.\nΓια να δείτε μια λίστα με τις τυπικές ενέργειες του Windows Installer και τις περιγραφές τους, ανατρέξτε στην ακόλουθη τοποθεσία στο Web (στα αγγλικά):\nΣημείωση Αν δεν έχετε το αρχείο Msi.dll στον υπολογιστή σας κατά την εκτέλεση του Setup.exe, θα βλέπετε πάντα τη γραμμή error = 1157 στο αρχείο καταγραφής του προγράμματος Εγκατάστασης (Setup). Στις περισσότερες περιπτώσεις μπορείτε να το παραβλέψετε, γιατί το επόμενο βήμα στο πρόγραμμα Εγκατάστασης (Setup) είναι η εκτέλεση του Instmsi.exe, το οποίο εγκαθιστά το Msi.dll καθώς και άλλα αρχεία του Windows Installer.\nΓια πρόσθετες πληροφορίες σχετικά με αυτά τα ζητήματα, κάντε κλικ στον αριθμό του άρθρου παρακάτω, για να προβάλετε το άρθρο της Γνωσιακής Βάσης της Microsoft (Knowledge Base):\n229819 OFF2000: Εμφανίζεται μήνυμα λάθους κατά την εγκατάσταση ή την αναβάθμιση του Windows Installer\n237741 OFF2000: Το πρόγραμμα Εγκατάστασης (Setup) ζητά επανειλημμένα επανεκκίνηση μετά την ενημέρωση του Windows Installer\nΕάν υποπτεύεστε ότι προκύπτουν ζητήματα με τις ιδιότητες της γραμμής εντολών και τους διακόπτες που χρησιμοποιείτε, αυτά τα στοιχεία αναγράφονται επίσης στο αρχείο καταγραφής του προγράμματος Εγκατάστασης (Setup). Για παράδειγμα, αν χρησιμοποιείτε την ακόλουθη γραμμή εντολών για την εκτέλεση του προγράμματος Εγκατάστασης:\nστο αρχείο καταγραφής για το πρόγραμμα Εγκατάστασης (Setup) περιλαμβάνεται το ακόλουθο κείμενο:\nΣημείωση Ουσιαστικά, το Setup.exe δεν χρησιμοποιεί αυτούς τους διακόπτες και τις ιδιότητες της γραμμής εντολών. Απλώς τους μεταβιβάζει στο Msiexec.exe (τον Windows Installer).\nΑν δεν βλέπετε ζητήματα ή σφάλματα στο αρχείο καταγραφής του προγράμματος Εγκατάστασης (Setup) και το αρχείο καταγραφής τελειώνει με τη γραμμή:\nπρέπει να ρίξετε μια ματιά στο αρχείο καταγραφής για τον Windows Installer.\nΑρχείο καταγραφής για τον Windows Installer\nΤο αρχείο καταγραφής για τον Windows Installer είναι πολύ μεγαλύτερο από το αρχείο καταγραφής για το πρόγραμμα Εγκατάστασης (Setup) και στην αρχή μπορεί να φαίνεται ότι δεν είναι αναγνώσιμο. Ωστόσο, οι ακόλουθες οδηγίες θα σας βοηθήσουν να απομονώσετε τη δυσκολία.\nΕάν παρουσιαστεί ένα μήνυμα λάθους στη διάρκεια της Εγκατάστασης (Setup), εντοπίστε τον αριθμό σφάλματος στο αρχείο καταγραφής. Για παράδειγμα, αν παρουσιαστεί η γραμμή "Εσωτερικό σφάλμα 2343" (Internal Error 2343) στη διάρκεια της Εγκατάστασης, αναζητήστε τον αριθμό 2343 στο αρχείο καταγραφής. Ενδέχεται να βρείτε κείμενο που να μοιάζει με το παρακάτω:\nΤο βασικό κείμενο σε αυτές τις καταχωρήσεις καταγραφής είναι το SetNotesDir, το οποίο επιβεβαιώνει ότι αντιμετωπίζετε το ζήτημα που περιγράφεται στο ακόλουθο άρθρο της Γνωσιακής Βάσης της Microsoft (Knowledge Base):\nΤο ζήτημα σε αυτήν την περίπτωση είναι ότι απεγκαταστήσατε τα Lotus Notes, τα οποία άφησαν κάποιες καταχωρήσεις μητρώου που δεν μπορεί να επιλύσει ο Installer.\nΣημείωση Μπορεί να εντοπίσετε έναν αριθμό σφάλματος που δεν αντιστοιχεί σε κάποιο γνωστό ζήτημα της Γνωσιακής Βάσης της Microsoft (Knowledge Base).\nΕάν η Γνωσιακή Βάση της Microsoft (Knowledge Base) δεν περιέχει κάποιο άρθρο που να αντιστοιχεί στο συγκεκριμένο μήνυμα λάθους που αντιμετωπίζετε, ακολουθήστε τα εξής βήματα για να διαγνώσετε το ζήτημα:\nΑναζητήστε τον αριθμό σφάλματος στο αρχείο καταγραφής.\nΔιαβάστε κάθε γραμμή πριν από τη γραμμή με τον αριθμό σφάλματος. Συνήθως συναντάτε μια γραμμή που απέτυχε, με τελικό αποτέλεσμα ένα σφάλμα του προγράμματος Εγκατάστασης (Setup).\nΓια παράδειγμα, έγινε αναζήτηση για τον αριθμό 2735 σε ένα αρχείο καταγραφής. Το ακόλουθο κείμενο εντοπίστηκε στη γραμμή (ή επάνω από αυτή) με το σφάλμα 2735:\nΚοιτάζοντας αυτό το κείμενο, μπορείτε να δείτε ότι το πρόγραμμα Εγκατάστασης (Setup) απέτυχε κατά την κλήση προς το AddLocalAlwaysInstalled. Πρόκειται για μια σχετικά γενική κλήση, αλλά η επόμενη γραμμή που αφορά το αρχείο Msi.dll είναι αυτή με τη μεγαλύτερη σημασία. Αυτό είναι ένα βασικό αρχείο του Windows Installer και ίσως να σημαίνει ότι θα πρέπει να γίνει νέα εγκατάσταση του Windows Installer.\nΜπορεί επίσης να σημαίνει ότι υπάρχει μια διένεξη λογισμικού. Βεβαιωθείτε ότι έχετε απενεργοποιήσει το λογισμικό εντοπισμού ιών που εκτελείται και όλες τις εφαρμογές που δεν χρειάζεστε και που ενδέχεται να εκτελούνται στο παρασκήνιο. Ανατρέξτε στα δύο ακόλουθα άρθρα της Γνωσιακής Βάσης της Microsoft (Knowledge Base) για πληροφορίες σχετικά με τον τρόπο ελαχιστοποίησης ζητημάτων κατά την Εγκατάσταση (Setup):\n218873 Αντιμετώπιση προβλημάτων του Office 2000 που αφορούν το Kernel32.dll στα Windows 95\nΌλα τα αρχεία καταγραφής περιέχουν ένα ή περισσότερα σφάλματα που συνήθως μπορούν να παραβλεφθούν. Τα ακόλουθα σφάλματα ενδέχεται να εμφανιστούν σε οποιοδήποτε αρχείο καταγραφής και συνήθως δεν υποδηλώνουν κάποιο ζήτημα με το πρόγραμμα Εγκατάστασης (Setup):\n230879 OFF2000: Το αρχείο καταγραφής των μηνυμάτων λάθους περιέχει πάντα το μήνυμα "Internal Error 2898: Please Contact Product Support for Assistance"\nΜερικές φορές, το πρόγραμμα Εγκατάστασης (Setup) αποτυγχάνει, αλλά δεν εμφανίζεται αριθμός σφάλματος. Αντιθέτως, λαμβάνετε ένα μήνυμα λάθους Εγκατάστασης που είναι παρόμοιο με το εξής:\nΤο πρόγραμμα Εγκατάστασης τερματίστηκε πρόωρα εξαιτίας ενός σφάλματος.\n(Installation ended prematurely because of an error.)\nΣε μια τέτοια περίπτωση, πρέπει να κάνετε πιο λεπτομερή αναζήτηση στο αρχείο καταγραφής:\nΠρώτα πρέπει να αναζητήσετε τη συμβολοσειρά Note. Σε μια περίπτωση που το πρόγραμμα Εγκατάστασης προκάλεσε το μήνυμα "Το πρόγραμμα Εγκατάστασης τερματίστηκε πρόωρα εξαιτίας ενός σφάλματος" (Installation ended prematurely because of an error), είχε εντοπιστεί το ακόλουθο κείμενο σε μια αναζήτηση για τη συμβολοσειρά Note:\nΗ συμβολοσειρά Note εμφανίζεται πραγματικά πολλές φορές στο αρχείο καταγραφής. Ωστόσο, η τρίτη γραμμή κάτω από τη συμβολοσειρά "Σημείωση" (Note) στο συγκεκριμένο αρχείο περιέχει το κείμενο "Επιστρέφεται τιμή 3" (Return value 3). Αν δείτε οποιαδήποτε γραμμή στο αρχείο καταγραφής, στην οποία η συμβολοσειρά "Επιστρέφεται τιμή" (Return value) είναι διαφορετική από το 1, θα πρέπει να εστιάσετε στις δραστηριότητες του προγράμματος Εγκατάστασης σε αυτήν την περιοχή του αρχείου καταγραφής.\nΚάτι άλλο που πρέπει να θυμάστε σχετικά με τις καταχωρήσεις αρχείου καταγραφής που περιέχουν το κείμενο Note είναι ότι ο τετραψήφιος αριθμός που ακολουθεί το κείμενο Note μπορεί να αντιστοιχιστεί στα σφάλματα του Windows Installer που περιέχονται στα άρθρα της Γνωσιακής Βάσης (Knowledge Base) που αναφέρονται παραπάνω σε αυτό το άρθρο. Για πρόσθετες πληροφορίες σχετικά με αυτήν τη συγκεκριμένη περίπτωση, κάντε κλικ στον αριθμό του άρθρου παρακάτω, για να προβάλετε το άρθρο της Γνωσιακής Βάσης της Microsoft (Knowledge Base):\n230895 OFF2000: Εμφανίζεται το μήνυμα "Το πρόγραμμα Εγκατάστασης τερματίστηκε πρόωρα εξαιτίας ενός σφάλματος" (Installation ended prematurely because of an error), κατά την εκτέλεση του προγράμματος Εγκατάστασης (Setup)\nΜια άλλη συμβολοσειρά που πρέπει να αναζητήσετε στο αρχείο καταγραφής είναι η συμβολοσειρά FatalError. Στο προηγούμενο παράδειγμα αρχείου καταγραφής (Σημείωση 2318), μια γραμμή περιέχει το κείμενο FatalError μετά τη γραμμή με το κείμενο Return Value 3. Αυτή είναι σαφώς η περιοχή όπου θα πρέπει να εστιαστεί η αντιμετώπιση προβλημάτων για αυτό το συγκεκριμένο σφάλμα Εγκατάστασης.\nΩστόσο, μερικές φορές μια γραμμή με το κείμενο Return Value 3 δεν ακολουθείται από το κείμενο FatalError. Στο ακόλουθο κείμενο που προέρχεται από ένα αρχείο καταγραφής, το κείμενο FatalError προηγείται του κειμένου Return Value 3:\nΣε αυτήν την περίπτωση, η αναζήτηση στο αρχείο καταγραφής για το κείμενο FatalError σας δείχνει ότι το πρόγραμμα Εγκατάστασης (Setup) του Office παρουσιάζει ένα ζήτημα με μια προσαρμοσμένη ενέργεια (CARunCostIE5), η οποία προσδιορίζει το χώρο στο δίσκο που απαιτείται από τον Internet Explorer 5. Συνεπώς, η αντιμετώπιση προβλημάτων πρέπει να εστιάζεται σε θέματα όπως αυτά που ακολουθούν:\nΕίναι εγκατεστημένος ο Internet Explorer 5; Αν ναι, τα ζητήματα επιλύονται με μια λειτουργία επιδιόρθωσης;\nΗ εγκατάσταση του Office γίνεται από μονάδα δίσκου δικτύου; Αν ναι, υπάρχουν κενά στη διαδρομή του φακέλου \_IE5 στη ρίζα του κοινόχρηστου στοιχείου του Office; Υπάρχει ο φάκελος \_IE5 στη ρίζα του κοινόχρηστου στοιχείου του Office; Έχει μετονομαστεί ο φάκελος \_IE5; Αν ναι, μετονομάστε τον ξανά σε IE5.\nΧρησιμοποιείτε μετασχηματισμό με προσαρμοσμένες ρυθμίσεις του Internet Explorer 5; Αν ναι, το πρόγραμμα Εγκατάστασης (Setup) λειτουργεί χωρίς το μετασχηματισμό;\nΓια περισσότερες πληροφορίες σχετικά με αυτό το συγκεκριμένο θέμα, ανατρέξτε στο ακόλουθο άρθρο της Γνωσιακής Βάσης της Microsoft (Knowledge Base):\n238319 OFF2000: Εμφανίζεται το μήνυμα "Το πρόγραμμα Εγκατάστασης τερματίστηκε πρόωρα εξαιτίας ενός σφάλματος" (Installation Ended Prematurely Because of an Error), όταν το πρόγραμμα Εγκατάστασης (Setup) δεν είναι δυνατό να εντοπίσει το φάκελο IE5\nΜερικές φορές, όταν εξετάζετε ένα αρχείο καταγραφής, δεν βρίσκετε τις γραμμές Note, FatalError ή έναν αριθμό σφάλματος. Αντί για αυτό, ενδέχεται να δείτε κείμενο που μοιάζει με το παρακάτω:\nΣε αυτήν την περίπτωση, το πρόγραμμα Εγκατάστασης (Setup) παρουσιάζει κάποιο ζήτημα στην εφαρμογή ενός μετασχηματισμού, επειδή χρησιμοποιεί τη διαδρομή του μετασχηματισμού C:\_\_Desktop.mst. Για περισσότερες πληροφορίες σχετικά με αυτό το θέμα, ανατρέξτε στο παρακάτω άρθρο της Γνωσιακής Βάσης της Microsoft (Knowledge Base):\n228639 OFF2000: Εμφανίζεται το μήνυμα "Παρουσιάστηκε σφάλμα κατά την εφαρμογή μετασχηματισμών" (Error Applying Transforms) κατά την εκτέλεση του προγράμματος Εγκατάστασης (Setup) από μια υπερ-σύνδεση\nΌλες οι τεχνικές που περιγράφονται στην ενότητα "Αρχείο καταγραφής για τον Windows Installer" μπορούν να χρησιμοποιηθούν στα λεπτομερή αρχεία καταγραφής. Ωστόσο, η λεπτομερής καταγραφή αυξάνει το χρόνο της Εγκατάστασης, συνεπώς θα πρέπει να τη χρησιμοποιείτε μόνο αν υπάρχουν σφάλματα Εγκατάστασης, των οποίων δεν είναι δυνατή η διάγνωση με ένα προεπιλεγμένο αρχείο καταγραφής.\nΔημιουργία λεπτομερούς αρχείου καταγραφής\nΑν θέλετε να δημιουργήσετε ένα πολύ λεπτομερές αρχείο καταγραφής για τον Windows Installer, μπορείτε να χρησιμοποιήσετε την παράμετρο λεπτομερούς καταγραφής v για το διακόπτη /L. Για να γίνει αυτό, χρησιμοποιήστε την ακόλουθη γραμμή εντολών για να εκτελέσετε το πρόγραμμα Εγκατάστασης (Setup) του Office:\nδιαδρομή\_setup.exe /L*v C:\_Verboselog.txt\nΗ παραπάνω γραμμή εντολών δημιουργεί το λεπτομερές αρχείο καταγραφής Verboselog.txt στη ρίζα της μονάδας δίσκου C:. Μπορείτε επίσης να καθορίσετε οποιαδήποτε διαδρομή και όνομα αρχείου για αυτό το αρχείο καταγραφής.\nΔιάγνωση όταν το πρόγραμμα Εγκατάστασης (Setup) παύει να ανταποκρίνεται\nΟρισμένες φορές, το πρόγραμμα Εγκατάστασης (Setup) του Office σταματά να ανταποκρίνεται ("κολλάει") και δεν λαμβάνετε κανένα μήνυμα λάθους. Το καλύτερο που έχετε να κάνετε σε αυτήν την περίπτωση είναι να κάνετε επανεκκίνηση του υπολογιστή σας και στη συνέχεια να εκτελέσετε ξανά το πρόγραμμα Εγκατάστασης του Office με ενεργοποιημένη τη λεπτομερή καταγραφή (με μια πρόσθετη επιλογή). Για να γίνει αυτό, ξεκινήστε το πρόγραμμα Εγκατάστασης του Office εκτελώντας τις εξής ενέργειες:\nΣτο μενού Έναρξη (Start), κάντε κλικ στην επιλογή Εκτέλεση (Run).\nΣτο πλαίσιο Άνοιγμα (Open), πληκτρολογήστε την εξής γραμμή εντολών και κάντε κλικ στο κουμπί\nδιαδρομή\_Setup.exe /L*v! C:\_Verboselog.txt\nΣημείωση Σε αυτό το παράδειγμα, διαδρομή είναι η πλήρης διαδρομή της θέσης προέλευσης του Office.\nΚανονικά, 19 γραμμές πληροφοριών καταγραφής αποθηκεύονται προσωρινά στη μνήμη, πριν από την εγγραφή τους στο λεπτομερές αρχείο καταγραφής (σε αυτήν την περίπτωση, στο αρχείο C:\_Verboselog.txt). Αν δεν χρησιμοποιήσετε την επιλογή ! για το διακόπτη καταγραφής /L (logging), ενδέχεται να χάσετε μερικές ή όλες τις προσωρινά αποθηκευμένες πληροφορίες, αν σταματήσει το πρόγραμμα Εγκατάστασης. Αν χρησιμοποιήσετε την επιλογή !, δεν θα χάσετε περισσότερες από μία γραμμές, επειδή η επιλογή ! αναγκάζει το πρόγραμμα Εγκατάστασης να κάνει εγγραφή των πληροφοριών καταγραφής στο αρχείο καταγραφής μια γραμμή κάθε φορά (δεν γίνεται προσωρινή αποθήκευση πληροφοριών).\nΑφού δημιουργήσετε το λεπτομερές αρχείο καταγραφής, μετακινηθείτε στο τέλος και κοιτάξτε την τελευταία ή τις δύο τελευταίες γραμμές. Αυτές οι γραμμές δηλώνουν τις ενέργειες που προσπαθούσε να εκτελέσει το πρόγραμμα Εγκατάστασης όταν διακόπηκε. Για παράδειγμα, ενδέχεται να δείτε κείμενο που να μοιάζει με το παρακάτω:\nΑυτό δηλώνει κάποιο ζήτημα στην προσαρμοσμένη ενέργεια για το MMCQueryAction, το οποίο ελέγχει τα αρχεία .mmc. Επειδή το ClipArt εγκαθιστά αρχεία .mmc, θα πρέπει να ελέγξετε τυχόν εγκατεστημένα προγράμματα που εγκαθιστούν το ClipArt, πριν να συνεχίσετε με το πρόγραμμα Εγκατάστασης του Office.\nΣε άλλη περίπτωση, μπορεί να δείτε κείμενο που να μοιάζει με το παρακάτω στο αρχείο καταγραφής σας:\nΑυτό υποδηλώνει ζήτημα με μια λειτουργία του "Οδηγού Κατάργησης" (Removal Wizard) του Office. Μπορεί να συμβεί όταν το πρόγραμμα Εγκατάστασης του Office 2000 αντιμετωπίζει κάποια δυσκολία στην κατάργηση της προηγούμενης έκδοσης του Microsoft Office. Δοκιμάστε να απεγκαταστήσετε την προηγούμενη έκδοση του Office και στη συνέχεια εκτελέστε ξανά το πρόγραμμα Εγκατάστασης του Office 2000.Σημείωση Το πρόγραμμα Εγκατάστασης (Setup) του Office χρησιμοποιεί τα ακόλουθα προθέματα για προσαρμοσμένες ενέργειες. Αν το αρχείο καταγραφής υποδείξει κάποιο σφάλμα σε μια προσαρμοσμένη ενέργεια, αυτά τα προθέματα αποτελούν μια καλή ένδειξη για το σημείο από το οποίο πρέπει να ξεκινήσει η αντιμετώπιση προβλημάτων.\nOLCA - Προσαρμοσμένη ενέργεια του Outlook\nOPC - Οδηγός κατάργησης (Removal Wizard) του Office\nCAG, CaMMC - Συσχετισμός με ClipArt\nΑναγνωριστικό άρθρου: 237957 - Τελευταία αναθεώρηση: 19 Ιουλ 2007 - Αναθεώρηση: 1


ΝΟΣΟΚΟΜΕΙΟ ΧΑΛΚΙΔΑΣ: Η γιατρός που βρέθηκε θετική σε κορωνοϊό εξέταζε ασθενείς σε όλες τις κλινικές - Ευβοϊκή Γνώμη online- Ειδήσεις και νέα από όλη την Εύβοια\nΣΑΒΒΑΤΟ 28 ΝΟΕΜΒΡΙΟΥ 2020 - 06:57\nΝΟΣΟΚΟΜΕΙΟ ΧΑΛΚΙΔΑΣ: Η γιατρός που βρέθηκε θετική σε κορωνοϊό εξέταζε ασθενείς σε όλες τις κλινικές\nΔιαβάστε τι αναφέρει ο Σύλλογος Εργαζομένων του Νοσοκομείου.\nΣοβαρές καταγγελίες, για την κατάσταση που επικρατεί στο Νοσοκομείο Χαλκίδας, σχετικά με τα μέτρα ασφαλείας για την προστασία από τον κορωνοϊό, κάνει με ανακοίνωση που εξέδωσε ο Σύλλογος Εργαζομένων στο Νοσοκομείο.\nΜεταξύ άλλων, στην ανακοίνωση επισημαίνεται ότι:\n« Ήδη, πνευμονολόγος του νοσοκομείου μας η οποία εξέταζε ασθενείς στην κλινική covid-19 βρέθηκε θετική. Είναι το λιγότερο απαράδεκτο, το γεγονός πως η ίδια γιατρός έκανε ταυτόχρονα τακτικά ιατρεία και εξέταζε ασθενείς στις υπόλοιπες κλινικές!\nΤο ίδιο άλλωστε συμβαίνει και με τους ειδικευόμενους εφημερεύοντες. Με απόλυτη μαθηματική ακρίβεια, δεδομένου των συνθηκών, δε θα μπορούσαν τα αποτελέσματα να είναι διαφορετικά. Δεν απέχουμε πολύ από το να μετατραπούμε σε υγειονομική βόμβα!\nΚαι επειδή δεν παίζουμε με την υγεία και ασφάλεια όλων...ας μας απαντήσουν όλοι οι υπεύθυνοι: πώς ενώ χθες βγήκαν 5 θετικά rapid test σε συναδέλφους, συνοδεύτηκαν από 5 αρνητικά μοριακά τεστ; Επισημαίνουμε ότι οι συγκεκριμένοι συνάδελφοι, σήμερα, εργάζονταν!»\nΟι εργαζόμενοι του Νοσοκομείου επιρρίπτουν ευθύνες στην κυβέρνηση και τονίζουν:\n«Αντί να κάνει μαζικές προσλήψεις μόνιμου προσωπικού, ανάλογες των αυξημένων αναγκών, προτιμά να μπαλώνει τρύπες με μετακινήσεις υγειονομικών από τμήμα σε τμήμα ή από ΚΥ σε νοσοκομεία, ή από πόλη σε πόλη!»\nΕκτός όλων των άλλων, θίγεται και το θέμα του δώρου Χριστουγέννων, αφού η ανακοίνωση αναφέρει: « Επιβάλλεται ως ελάχιστο δείγμα αναγνώρισης της προσφοράς μας η καταβολή του δώρου Χριστουγέννων και η θεσμοθέτησή του για κάθε έτος.»\nΔΗΜΟΣ ΧΑΛΚΙΔΕΩΝ: Αρνητικά τα επαναληπτικά τεστ στο εργοτάξιο\n[27/11/2020 - 20:00]\nΈγιναν σήμερα 108 τεστ σε εργαζόμενους. ...περισσότερα\nΝέα επιπλοκή στην υγεία του Αρχιεπισκοπου\n[27/11/2020 - 19:32]\nΜε πυρετό ξανά ο Αρχιεπίσκοπος Αναστάσιος ...περισσότερα\nΔωρεάν τεστ για κορωνοϊό στο Βασιλικό\n[27/11/2020 - 19:30]\nΟι ενδιαφερόμενοι θα δώσουν δείγμα χωρίς να κατέβουν από το αυτοκίνητό τους. ...περισσότερα\nΚΟΡΩΝΟΪΟΣ- ΠΑΡΑΣΚΕΥΗ: Λίγα κρούσματα στη Στερεά Ελλάδα, αλλά τα περισσότερα είχε η Εύβοια\n[27/11/2020 - 18:53]\nΔιαβάστε αναλυτικά τα κρούσματα ανά νομό σε όλη την επικράτεια. ...περισσότερα